Baiblo Mi Sanehi E Ya Sɛ Tsu Nɛ A Ngmɛ Nya Mi - Yehowa Odasefoli Internet Nítsumi He\nBENƐ Petro kɛ Yohane je Yesu yɔkɔ ɔ he ɔ, e piɛ Maria nɔ kake pɛ ngɛ lejɛ ɔ. E bɔni ya fomi. Kɛkɛ nɛ e ka yi si kɛ hyɛ yɔkɔ ɔ mi kaa bɔnɛ wa na ngɛ foni kaketsɛ ɔ mi ɔ. E na bɔfohi enyɔ ngɛ lejɛ ɔ! A bi lɛ ke: ‘Mɛni heje o ngɛ ya foe?’\nMaria ha heto ke: ‘A ba ngɔ ye Nyɔmtsɛ ɔ kɛ je, nɛ i li he nɛ a ngɔ lɛ kɛ ya fɔ.’ Kɛkɛ nɛ Maria plɛ e se nɛ e na nyumu ko. Nyumu ɔ bi lɛ ke: ‘Mɛnɔ o ngɛ hlae?’\nMaria susu kaa abɔɔ ɔ mi ní tsulɔ ji nyumu ɔ, nɛ eko ɔ, lɛ nɛ e ba ngɔ Yesu gbogboe ɔ kɛ je. Lɔɔ he ɔ, e de lɛ ke: ‘Ke mo lɛ o ba ngɔ e gbogboe ɔ, tsɔɔ mi he nɛ o ngɔ lɛ kɛ ya fɔ.’ Se ngɛ anɔkuale mi ɔ, nyumu ɔ ji Yesu. Nɔmlɔtso nɛ e hɛɛ ɔ ha nɛ Maria yo we lɛ. Se benɛ e ngɔ Maria biɛ kɛ tsɛ lɛ ɔ, Maria na kaa Yesu ji lɛ. E tu fo nɛ e ya de kaseli ɔmɛ ke: ‘I na Nyɔmtsɛ ɔ!’\nPee se ngɛ jamɛ a ligbi ɔ nɔ ɔ, kaseli enyɔ komɛ nyɛɛ kɛ yaa kɔpe ko nɛ a tsɛɛ lɛ Emao ɔ mi, nɛ nyumu ko ya ná mɛ ngɛ blɔ ɔ nɔ. Kaseli ɔmɛ ngɛ aywilɛho yee ejakaa a gbe Yesu. Se benɛ a yaa ngɛ blɔ nɔ ɔ, nyumu ɔ tsɔɔ mɛ Baiblo ɔ mi ní komɛ a nya, nɛ lɔɔ ha a bua jɔ bɔɔ. Lɔɔ se, benɛ a ya hi si konɛ a ye ní ɔ, kaseli ɔmɛ ba le nyumu ɔ mi tso kaa Yesu ji lɛ. Se Yesu laa mɛ, kɛkɛ nɛ amlɔ nɔuu nɛ kaseli enyɔ ɔmɛ kpale a se kɛ ho Yerusalem ya tɔ̃ɔ ekohu, konɛ a ya bɔ bɔfo ɔmɛ amaniɛ.\nBenɛ enɛ ɔ ngɛ nɔ yae ɔ, Yesu je e he kpo kɛ tsɔɔ Petro hu. Nɛ benɛ ni kpa amɛ nu he ɔ, a bua jɔ. Jehanɛ ɔ, kaseli enyɔ ɔmɛ ya su Yerusalem nɛ a ya na bɔfo ɔmɛ. A bɔ mɛ bɔnɛ Yesu je e he kpo kɛ tsɔɔ mɛ ngɛ blɔ ɔ nɔ ha. Se benɛ a ngɛ mɛ amaniɛ ɔ bɔe ɔ, o le nyakpɛ nɔ́ ko nɛ ba lo?\nHyɛ foni ɔ. Yesu ba je e he kpo ngɛ tsu ɔ mi, be mi nɛ a ngmɛ sinya a mi. Kaseli ɔmɛ a bua jɔ wawɛɛ! Anɛ pi bua jɔmi ligbi ji nɛ ɔ lo? Kɛ ba su hiɛ ɔ, anɛ o ma nyɛ maa kane si abɔ nɛ Yesu je e he kpo kɛ tsɔɔ e kaseli ɔmɛ lo? O kane nɛ e su si enuɔ lo?\nBɔfo Toma piɛɛ we a he benɛ Yesu je e he kpo kɛ tsɔɔ mɛ ɔ. Lɔɔ he ɔ, kaseli ɔmɛ de lɛ ke: ‘Wa na Nyɔmtsɛ ɔ!’ Se Toma de ke ja lɛ nitsɛ e na Yesu loko e ma he ye. Ligbi kpaanyɔ se ɔ, kaseli ɔmɛ bua a he nya ekohu ngɛ tsu ko nɛ́ a ngmɛ nya mi, nɛ Toma piɛɛ a he. Si kake too ɔ, Yesu ba hia si ngɛ tsu ɔ mi. Toma he ye jehanɛ ɔ.\nMɛni Maria de nyumu ko nɛ e susu kaa e ji abɔɔ ɔ mi ní tsulɔ ɔ, se mɛni ha e yo kaa lɛ ji Yesu ɔ?\nMɛni ba benɛ kaseli enyɔ komɛ nyɛɛ kɛ yaa kɔpe ko nɛ a tsɛɛ lɛ Emao ɔ?\nMɛni nyakpɛ nɔ́ ko ba benɛ kaseli enyɔ komɛ ya de bɔfo ɔmɛ kaa a na Yesu ɔ?\nSi enyɛmɛ Yesu je e he kpo kɛ tsɔɔ e se nyɛɛli ɔmɛ?\nMɛni Toma de benɛ e nu kaa kaseli ɔmɛ na Nyɔmtsɛ ɔ, se mɛni ba ngɛ ligbi kpaanyɔ se?\nKane Yohane 20:11-29.\nAnɛ nɔ́ nɛ Yesu de ngɛ Yohane 20:23 tsɔɔ kaa adesahi ngɛ he blɔ nɛ a kɛ yayami paa lo? Moo tsɔɔ nya. (La 49:2, 7; Yes. 55:7; 1 Tim. 2:5, 6; 1 Yoh. 2:1, 2)\nKane Luka 24:13-43.\nKɛ wa ma plɛ kɛ dla wa tsui konɛ Baiblo mi anɔkuale ɔ nɛ sɛ mi kɛɛ? (Luka 24:32, 33; Ezra 7:10; Mat. 5:3; Níts. 16:14; Heb. 5:11-14)\nKɛ je benɛ a tle Yesu si kɛ ya si benɛ e ho hiɔwe ya a, e ma nɔ́ nɛ a ma ná, kɛ bɔ nɛ e sa kaa a kɛ tsu ní ha a nɔ mi si abɔ.


Luka 24 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\n24 Shi otsi lɛ klɛŋklɛŋ gbi lɛ nɔ lɛ, amɛba gbonyo bu* lɛ he leebi maŋkpa, ni amɛkɛ tsofai ni jeɔ ŋma ni amɛsaa amɛto lɛ ba. 2 Shi amɛna akɛ akoklo tɛ lɛ kɛje gbonyo bu* lɛ naa, 3 ni be ni amɛbote mli lɛ, amɛnaaa Nuŋtsɔ Yesu gbonyo lɛ. 4 Be ni amɛhiɛ efee amɛ yaa yɛ enɛ he lɛ, naa! hii enyɔ ni wo atadei ni kpɛlɛɔ badamɔ amɛmasɛi. 5 Gbeyei mɔmɔ yei lɛ, ni amɛmamɔ amɛhiɛ shi, ni no hewɔ lɛ, hii lɛ kɛɛ amɛ akɛ: “Mɛni hewɔ nyɛtaoɔ mɔ ni hiɛ kã lɛ yɛ gbohii ateŋ? 6 Ebɛ biɛ, shi moŋ atee lɛ shi. Nyɛkaia nɔ ni ekɛɛ nyɛ be ni eyɔɔ Galilea lolo lɛ, 7 akɛ esa akɛ aŋɔ gbɔmɔ Bi lɛ awo eshafeelɔi adɛŋ ni agbe lɛ yɛ tso jaŋŋ nɔ ni gbi ni ji gbi etɛ lɛ nɔ lɛ ete shi.” 8 Kɛkɛ ni amɛkai ewiemɔi lɛ, 9 ni amɛku amɛsɛɛ kɛjɛ gbonyo bu* lɛ naa ni amɛbagba nibii nɛɛ fɛɛ amɛtsɔɔ Mɛi Nyɔŋma kɛ Ekome lɛ kɛ mɛi ni eshwɛ lɛ fɛɛ. 10 Amɛji Maria Magdalena, Yohana, kɛ Yakobo nyɛ Maria. Agbɛnɛ hu, yei ni eshwɛ ni fata amɛhe lɛ bagba bɔfoi lɛ nibii nɛɛ. 11 Shi wiemɔi nɛɛ fee tamɔ yaka wiemɔi kɛhã amɛ, ni amɛheee yei lɛ amɛyeee. 12 Shi Petro te shi ni esha foi kɛtee gbonyo bu* lɛ he, ni be ni edɔ emli ekwɛ lɛ, ena klalai lɛ pɛ. No hewɔ lɛ, eyiŋ etee, ni enaa kpɛ ehe yɛ nɔ ni eba lɛ hewɔ. 13 Shi naa! nakai gbi lɛ nɔ nɔŋŋ lɛ, amɛteŋ mɛi enyɔ yi mli kɛmiiya akrowa ko ni atsɛɔ lɛ Emao ni kɛ Yerusalem jekɛmɔ aaafee shitoi kpawo* lɛ mli, 14 ni amɛmiigbagbaa nibii ni eba nɛɛ fɛɛ he sane yɛ amɛteŋ. 15 Agbɛnɛ, be ni amɛmiigba sane ni amɛmiisusu nibii nɛɛ ahe lɛ, Yesu diɛŋtsɛ tsi ebɛŋkɛ ni ekɛ amɛ bɔi nyiɛmɔ, 16 shi atsimɔ amɛhiŋmɛii agbɛ koni amɛkayoo lɛ. 17 Ekɛɛ amɛ akɛ: “Mɛɛ saji nyɛkɛ hiɛdɔɔ susuɔ he yɛ nyɛteŋ be ni nyɛnyiɛ gbɛ lɛ nɔ lɛ?” Ni amɛwa amɛdamɔ shi kɛ amɛhiɛ mɔbɔmɔbɔ. 18 Amɛteŋ mɔ kome ni atsɛɔ lɛ Kleopa lɛ hã lɛ hetoo ekɛɛ: “Ani gbɔ ji bo ni okome oyɔɔ he ko yɛ Yerusalem ni oleee* nibii ni etee nɔ yɛ jɛmɛ yɛ gbii nɛɛ amli lɛ?” 19 Ebi amɛ akɛ: “Mɛɛ nibii?” Amɛkɛɛ lɛ akɛ: “Nibii ni kɔɔ Yesu, Nazarenyo lɛ ni batsɔ gbalɔ ni yɔɔ hewalɛ yɛ nifeemɔ kɛ wiemɔ mli yɛ Nyɔŋmɔ kɛ mɛi lɛ fɛɛ hiɛ lɛ, he lɛ; 20 kɛ bɔ ni wɔsɔfoi tsiifoi lɛ kɛ wɔnɔyelɔi lɛ ŋɔ lɛ amɛhã ni abu lɛ gbele fɔ, ni akala lɛ akpɛtɛ tso jaŋŋ lɛ he lɛ. 21 Shi no mli lɛ wɔhiɛ kã nɔ akɛ nuu nɛɛ ji mɔ ni ato akɛ ebaakpɔ̃ Israel lɛ. Hɛɛ, ni enɛɛmɛi fɛɛ sɛɛ lɛ, ŋmɛnɛ ji gbi etɛ ni nibii nɛɛ ba. 22 Agbɛnɛ hu, yei komɛi ni jɛ wɔteŋ lɛ hu hã wɔnaa kpɛ wɔhe, ejaakɛ amɛtee gbonyo bu* lɛ he mra mli 23 ni be ni amɛyanaaa egbonyo lɛ, amɛbakɛɛ akɛ ŋwɛibɔfoi hu jie amɛhe kpo tsɔɔ amɛ, ni amɛkɛɛ akɛ ehiɛ kã. 24 Kɛkɛ ni mɛi ni kɛ wɔ yɔɔ lɛ ateŋ mɛi komɛi tee gbonyo bu* lɛ he, ni amɛyana akɛ nɔ ni yei lɛ kɛɛ lɛ, nakai nɔŋŋ ni, shi amɛnaaa lɛ.” 25 No hewɔ lɛ, ekɛɛ amɛ akɛ: “Oo mɛi ni bɛ jwɛŋmɔ ni nyɛyɔɔ shɔ̃ɔ yɛ nyɛtsui mli akɛ nyɛaahe nibii fɛɛ ni gbalɔi lɛ wie lɛ nyɛye! 26 Ani jeee sa esa akɛ Kristo lɛ ana nɔ nɛɛ ni ebote enunyam lɛ mli?” 27 Ni eje shishi kɛjɛ Mose kɛ Gbalɔi lɛ fɛɛ nɔ, ni etsɔɔ amɛ nibii ni kɔɔ lɛ diɛŋtsɛ ehe ni yɔɔ Ŋmalɛi lɛ fɛɛ mli lɛ ashishi. 28 Naagbee lɛ, amɛbɛŋkɛ akrowa ni amɛyaa mli lɛ, ni efee tamɔ nɔ ni eetsa nɔ kɛmiiya ehiɛgbɛ. 29 Shi amɛnyɛ enɔ ni ekɛ amɛ ahi shi amɛkɛɛ: “Okɛ wɔ ahi shi ejaakɛ je miina ni gbi lɛ miihe aba naagbee.” Kɛkɛ ni etee mli ni ekɛ amɛ yahi shi. 30 Ni be ni ekɛ amɛ tara shi amɛyeɔ nii* lɛ, ekɔ aboloo lɛ, ejɔɔ nɔ, ekumɔ mli, ni ekɛbɔi amɛ hãmɔ. 31 Kɛkɛ ni amɛhiŋmɛii gbele kwraa, ni amɛyoo lɛ; shi elaaje yɛ amɛhiɛ. 32 Ni amɛkɛɛkɛɛ amɛhe akɛ: “Ani wɔtsuii ahe edɔɔɔ la be ni ekɛ wɔ wieɔ yɛ gbɛ lɛ nɔ, ni egbeleɔ Ŋmalɛi lɛ anaa kwraa* etsɔɔ wɔ lɛ?” 33 Ni nakai ŋmɛlɛtswaa lɛ nɔ nɔŋŋ lɛ, amɛte shi ni amɛku amɛsɛɛ kɛtee Yerusalem, ni amɛyana Mɛi Nyɔŋma kɛ Ekome lɛ kɛ mɛi ni kɛ amɛ ekpe kutuu lɛ, 34 ni mɛi ni ekpe kutuu lɛ kɛɛ: “Eji anɔkwale akɛ atee Nuŋtsɔ lɛ shi, ni ejie ehe kpo etsɔɔ Simon!” 35 Ni amɛ hu amɛgba nibii ni tee nɔ yɛ gbɛ lɛ nɔ lɛ kɛ bɔ ni fee ni amɛyoo lɛ yɛ aboloo kuumɔ lɛ mli lɛ. 36 Be ni amɛwieɔ nibii nɛɛ ahe lɛ, lɛ diɛŋtsɛ ebadamɔ amɛteŋ ni ekɛɛ amɛ akɛ: “Toiŋjɔlɛ ahã nyɛ.” 37 Shi akɛni amɛtsui fã ni gbeyei mɔmɔ amɛ hewɔ lɛ, amɛsusu akɛ amɛmiina mumɔ ko. 38 No hewɔ lɛ, ekɛɛ amɛ akɛ: “Mɛni hewɔ nyɛhao, ni mɛni hewɔ nyɛtsuii amli feɔ nyɛ kɔshikɔshi? 39 Nyɛkwɛa miniji kɛ minaji, ejaakɛ mi diɛŋtsɛ ni; nyɛtaa mihe nyɛkwɛa, ejaakɛ mumɔ ko bɛ heloo kɛ wui tamɔ bɔ ni nyɛnaa akɛ miyɔɔ nɛɛ.” 40 Ni be ni ewie enɛ lɛ, ekɛ eniji kɛ enaji tsɔɔ amɛ. 41 Shi be ni amɛheee amɛyeee lolo yɛ amɛmii ni eshɛ amɛhe kɛ amɛnaa ni ekpɛ amɛhe lɛ hewɔ lɛ, ekɛɛ amɛ akɛ: “Ani nyɛyɛ nɔ ko ni ayeɔ yɛ biɛ?” 42 No hewɔ lɛ, amɛhã lɛ nu mli loo kuku ni ashã, 43 ni ehe ni eye yɛ amɛhiɛ. 44 Ni ekɛɛ amɛ akɛ: “Enɛɛmɛi ji miwiemɔi ni mikɛ nyɛ wie be ni mikɛ nyɛ yɔɔ lolo lɛ, akɛ esa akɛ nibii fɛɛ ni aŋma yɛ mihe yɛ Mose Mla lɛ kɛ Gbalɔi lɛ kɛ Lalai lɛ amli lɛ aba mli.” 45 Kɛkɛ ni egbele amɛjwɛŋmɔ naa kwraa koni amɛnu Ŋmalɛi lɛ ashishi, 46 ni ekɛɛ amɛ akɛ, “Nɛkɛ ji nɔ ni aŋma: akɛ Kristo lɛ baana nɔ, ni ebaate shi kɛjɛ gbohii ateŋ yɛ gbi ni ji gbi etɛ lɛ nɔ, 47 ni egbɛ́i mli abaashiɛ tsuitsakemɔ kɛhã eshaifaa yɛ, yɛ jeŋmaji lɛ fɛɛ mli—abaaje shishi kɛjɛ Yerusalem. 48 Nyɛbaafee nibii nɛɛ ahe odasefoi. 49 Ni naa! miitsu nɔ ni mi-Tsɛ wo he shi lɛ kɛmiiba nyɛnɔ. Shi nyɛ lɛ, nyɛhia maŋ lɛ mli kɛyashi abaajɛ ŋwɛi awula nyɛ kɛ hewalɛ.” 50 Kɛkɛ ni enyiɛ amɛhiɛ kɛje kpo kɛtee Betania tɔ̃ɔ ni ehole eniji anɔ ni ejɔɔ amɛ. 51 Be ni ejɔɔ amɛ lɛ, agbala ekɛ amɛ teŋ ni awó lɛ kɛtee ŋwɛi. 52 Ni amɛkoto lɛ, ni amɛku amɛsɛɛ amɛtee Yerusalem kɛ miishɛɛ babaoo. 53 Ni amɛyɛ sɔlemɔwe lɛ daa nɛɛ, ni amɛjieɔ Nyɔŋmɔ yi.\n^ Aaafee km 11. Sht. ŋm., “stadioi 60.” Stadio kome feɔ m 185 (nat 606. 95).\n^ Aloo eeenyɛ efee akɛ, “Ani okome pɛ ji gbɔ yɛ Yerusalem ní leee.”\n^ Aloo “be ni ekɛ amɛ tara okpɔlɔ lɛ he.”\n^ Aloo “egbalaa Ŋmalɛi lɛ amli faŋŋ.”


“Nyɛkahaa ekpakpafeemɔ miitɔa wɔ.”—GAL. 6:9.\nMɛni Nyɔŋmɔ kɛha wɔ bɔni afee ni wɔhiɛdɔɔ lɛ naa akaba shi?\nKɛ́ wɔjwɛŋ yiŋtoi ahewɔ ni wɔyaa asafoŋ kpeei lɛ ahe lɛ, mɛni no kanyaa wɔ ni wɔfee?\nKɛ́ wɔmiitao wɔya nɔ wɔsɔmɔ Nyɔŋmɔ ni hiɛdɔɔ ni wɔkɛsɔmɔɔ lɛ naa akaba shi lɛ, mɛni esa akɛ wɔfee?\n1, 2. Kɛ́ wɔsusu Yehowa gbɛjianɔtoo ni yɔɔ ŋwɛi kɛ shikpɔŋ lɛ nɔ lɛ he lɛ, mɛni etsirɛɔ wɔ ni wɔfee?\nKƐ WƆJWƐŊ bɔ ni wɔfata jeŋ muu fɛɛ gbɛjianɔtoo kpele ko he lɛ nɔ lɛ, wɔjwɛŋmɔ nyɛɛɛ akpele he. Ninai ni yɔɔ Ezekiel yitso 1 lɛ kɛ Daniel yitso 7 lɛ haa wɔnaa gbɛ ni Yehowa tsɔɔ nɔ koni eha eyiŋtoo lɛ aba mli lɛ faŋŋ. Yesu ji mɔ ni nyiɛ Yehowa gbɛjianɔtoo lɛ fã ni yɔɔ shikpɔŋ lɛ nɔ lɛ hiɛ, ni ekɛ gbɛtsɔɔmɔ miiha koni anyɛ atsu shiɛmɔ nitsumɔ lɛ, atsɔse mɛi ni kɛ amɛhe woɔ mli lɛ ni awo amɛ hewalɛ, ni aye abua mɛi krokomɛi ni amɛbajá Yehowa. Enɛ haa wɔnáa hekɛnɔfɔɔ yɛ Yehowa gbɛjianɔtoo lɛ mli waa!—Mat. 24:45.\n2 Ani okɛ gbɛjianɔtoo ni nɔ bɛ nɛɛ miinyiɛ pɛpɛɛpɛ? Ani bɔ ni ohiɛ dɔɔ yɛ anɔkwale lɛ he lɛ naa miiwa loo eeba shi? Kɛ́ wɔmiisusu saji ni tamɔ nɛkɛ lɛ ahe lɛ, ekolɛ wɔbaayɔse akɛ wɔnijiaŋ miije wui loo hiɛdɔɔ ni wɔkɛje shishi lɛ naa eba shi. Enɛ baanyɛ aba. Ehe bahia ni bɔfo Paulo awo klɛŋklɛŋ afii 100 lɛ mli Kristofoi lɛ hewalɛ ni amɛkɛ hiɛdɔɔ atsu amɛsɔɔmɔ lɛ taakɛ Yesu fee lɛ. Paulo kɛɛ no baaye abua amɛ koni nitsumɔ lɛ ‘akaje amɛtsine ni amɛsusumai anijiaŋ miije wui.’ (Heb. 12:3) Nakai nɔŋŋ kɛ́ wɔsusu nikasemɔ ni tsɔ hiɛ ni tsɔɔ nɔ ni Yehowa gbɛjianɔtoo lɛ tsuɔ amrɔ nɛɛ lɛ he jogbaŋŋ lɛ, ebaaye ebua wɔ koni wɔya nɔ wɔkɛ ekãa kɛ hiɛmiamɔ atsu nitsumɔ lɛ.\n3. Mɛni esa akɛ wɔfee koni wɔnijiaŋ akaje wui, ni mɛni he wɔbaasusu yɛ nikasemɔ nɛɛ mli?\n3 Shi Paulo tsɔɔ akɛ, ehe miihia ni wɔfee babaoo koni wɔnijiaŋ akaje wui. Etsɔɔ akɛ esaaa akɛ wɔhaa ‘ekpakpafeemɔ tɔɔ wɔ.’ (Gal. 6:9) No hewɔ lɛ, ebiɔ ni wɔfee nɔ ko. Nyɛhaa wɔsusua nibii enumɔ komɛi ni baanyɛ aye abua wɔ koni wɔhiɛdɔɔ lɛ naa akaba shi, ni wɔya nɔ wɔkɛ Yehowa gbɛjianɔtoo lɛ anyiɛ pɛpɛɛpɛ lɛ ahe wɔkwɛa. No sɛɛ lɛ, wɔbaanyɛ wɔkwɛ nibii nɛɛ ateŋ nɔ ni ehe hiaa ni wɔ loo wɔwekui lɛ afee tsakemɔi yɛ mli.\nNYƐKPEA KƐWOWOA NYƐHE HEWALƐ NI NYƐFEE EKOME KƐJÁ\n4. Mɛni hewɔ wɔbaanyɛ wɔkɛɛ akɛ kpeei ji anɔkwa jamɔ lɛ fã ko ni he hiaa waa lɛ?\n4 He naa ni abuaa kutuu lɛ ji nɔ ko ni he hiaa Yehowa tsuji waa. Bei komɛi lɛ, Yehowa kɛ ŋwɛi bɔfoi lɛ feɔ kpee yɛ ŋwɛi. (1 Maŋ. 22:19; Hiob 1:6; 2:1; Dan. 7:10) Yɛ blema Israel lɛ, Nyɔŋmɔ bi ni maŋ lɛ abua amɛhe naa “koni amɛnu, ni amɛkase.” (5 Mose 31:10-12) Yudafoi ni hi shi yɛ klɛŋklɛŋ afii 100 lɛ mli lɛ kpeɔ yɛ amɛkpeehei lɛ ni amɛkaneɔ Ŋmalɛi lɛ. (Luka 4:16; Bɔf. 15:21) Beni ato Kristofoi asafo lɛ shishi lɛ, amɛtee nɔ amɛbu kpeei lɛ akɛ nɔ ko ni he hiaa waa, ni nakai nɔŋŋ eji ŋmɛnɛ hu. Anɔkwa Kristofoi ‘ahiɛ dɔɔ suɔmɔ kɛ nitsumɔi kpakpai ahe.’ Esa akɛ wɔya nɔ ‘wɔwowoo wɔhe ŋaa, titri lɛ akɛni wɔnaa akɛ Yehowa gbi lɛ miibɛŋkɛ nɛɛ.’—Heb. 10:24, 25.\n5. Te wɔɔfee tɛŋŋ wɔwowoo wɔhe hewalɛ kɛ́ wɔtee asafoŋ kpeei?\n5. Mɛɛ gbɛi anɔ wɔkpeei lɛ yeɔ ebuaa koni wɔhe awa yɛ mumɔŋ?\n5 Kpeei lɛ amli ni wɔkɛ wɔhe woɔ lɛ ji gbɛ kome ni sa jogbaŋŋ ni wɔtsɔɔ nɔ wɔwowoɔ wɔhe hewalɛ. Akɛ nɔkwɛmɔnɔ lɛ, wɔbaanyɛ wɔha sanebimɔ ko hetoo, wɔwie ŋmalɛ ko he, loo wɔgba niiashikpamɔ kuku ko ni tsɔɔ bɔ ni Biblia mli shishitoo mla ko baanyɛ aye abua wɔ. (Lala 22:23; 40:10) Wɔ fɛɛ wɔkpɛlɛɔ nɔ akɛ, ekɔɔɔ he eko afii abɔ ni wɔkɛtee asafoŋ kpeei lɛ, saji ahetoi ni wɔnyɛmimɛi hii kɛ yei—gbekɛbii kɛ onukpai—lɛ jɛɔ amɛtsuiŋ amɛhaa lɛ woɔ wɔ hewalɛ waa.\nYEHOWA GBƐJIANƆTOO LƐ FÃ NI YƆƆ SHIKPƆŊ LƐ NƆ LƐ MLI BII JI:\nGbɛtsɔɔmɔ Kuu lɛ\nNitsumɔhe Nine Ajinafoi Akui\nAsafoŋ onukpai akui\nShiɛlɔ fɛɛ shiɛlɔ\n6 Mɛɛ yiŋtoi krokomɛi ahewɔ wɔ-Nyɔŋmɔ lɛ buɔ kpeei srɔtoi ni wɔyaa daa lɛ akɛ nɔ ko ni he hiaa lɛ? Asafoŋ kpeei, kpeei bibii, kɛ kpeei wuji yeɔ amɛbuaa wɔ koni wɔná ekãa kɛshiɛ wɔtsɔɔ mɛi fɛɛ, ni shiteekɛwolɔi kɛ mɛi ni booo wɔ toi yɛ wɔshikpɔŋkuku lɛ mli lɛ po fata he. (Bɔf. 4:23, 31) Saji ni asusuɔ he kɛjɛɔ Ŋmalɛ lɛ mli lɛ wajeɔ wɔhemɔkɛyeli lɛ. (Bɔf. 15:32; Rom. 1:11, 12) Nibii ni atsɔɔ yɛ kpeei lɛ ashishi kɛ wɔhe hewalɛ ni wɔwowoɔ lɛ yeɔ ebuaa wɔ ni wɔnáa anɔkwa miishɛɛ, ni ‘ehaa wɔhe jɔɔ wɔ yɛ fĩmɔ gbii amli.’ (Lala 94:12, 13) Gbɛtsɔɔmɔ Kuu lɛ mli Nitsɔɔmɔ Ajinafoi Akuu lɛ ji mɛi ni toɔ nitsɔɔmɔi ni Yehowa webii ni yɔɔ jeŋ fɛɛ lɛ anine shɛɔ nɔ yɛ kpeei ashishi lɛ fɛɛ he gbɛjianɔ. Eŋɔɔ wɔnaa waa akɛ atoɔ nitsɔɔmɔi ni tswaa mɔ emaa shi jogbaŋŋ he gbɛjianɔ yɛ kpeei ashishi otsi fɛɛ otsi yɛ afi lɛ mli!\n7, 8. (a) Mɛni ji yiŋtoo titri hewɔ ni wɔyaa asafoŋ kpeei lɛ? (b) Mɛɛ gbɛ nɔ kpeei lɛ yeɔ ebuaa bo?\n7 Shi nɔ kroko hu yɛ ni he hiaa fe sɛɛnamɔi ni wɔnáa yɛ wɔkpeei lɛ ashishi lɛ. Yiŋtoo titri hewɔ ni wɔkpeɔ kutuu lɛ ji, ni wɔjá Yehowa. (Nyɛkanea Lala 95:6.) Kwɛ hegbɛ kpele ni wɔná akɛ wɔɔjie wɔ-Nyɔŋmɔ ni nɔ bɛ lɛ yi! (Kol. 3:16) Wɔjáa Yehowa daa kɛtsɔ kpeei ni wɔyaa kɛ saji ahetoo ni wɔhaa lɛ nɔ. (Kpoj. 4:11) Ebɛ naakpɛɛ mɔ akɛ awoɔ wɔ hewalɛ ni “wɔkakwa wɔhe naabuamɔ, taakɛ bɔ ni mɛi komɛi fɔɔ feemɔ lɛ”!—Heb. 10:25.\n8 Ani wɔnaa asafoŋ kpeei lɛ akɛ gbɛ ni Yehowa tsɔɔ nɔ eyeɔ ebuaa wɔ koni wɔfĩ shi yɛ nibii agbɛjianɔtoo fɔŋ nɛɛ mli kɛyashi ebaajie kɛya? Kɛ́ nakai lɛ, wɔbaabu asafoŋ kpeei lɛ akɛ efata “nii ni hi titri” lɛ ahe, ni no hewɔ lɛ wɔbaamia wɔhiɛ wɔya daa yɛ dekã ni wɔbɛ lɛ fɛɛ sɛɛ. (Fil. 1:10) Esaaa akɛ wɔfoɔ asafoŋ kpee ko kwraa mli, ja nɔ ni ba wa.\nTAOMƆ MƐI NI HIƐ TSUI KPAKPA LƐ\n9. Te wɔfeɔ tɛŋŋ wɔleɔ akɛ shiɛmɔ nitsumɔ lɛ he hiaa waa lɛ?\n9 Kɛ́ wɔkɛ Yehowa gbɛjianɔtoo lɛ baanyiɛ pɛpɛɛpɛ lɛ, esa akɛ wɔkɛ wɔhe awo shiɛmɔ nitsumɔ lɛ mli kɛmɔ shi. Yesu ji mɔ ni je shiɛmɔ nitsumɔ lɛ shishi beni eyɔɔ shikpɔŋ lɛ nɔ lɛ. (Mat. 28:19, 20) Kɛjɛ no sɛɛ kɛbaa nɛɛ, Maŋtsɛyeli shiɛmɔ kɛ kaselɔfeemɔ nitsumɔ lɛ efee oti titri ni Yehowa gbɛjianɔtoo lɛ tsuɔ he nii. Niiashikpamɔi babaoo yɛ ŋmɛnɛ ni tsɔɔ akɛ ŋwɛi bɔfoi miifĩ wɔnitsumɔ lɛ sɛɛ, ni amɛmiiye amɛmiibua wɔ kɛmiiya mɛi ni “ajie ato naanɔ wala lɛ” aŋɔɔ. (Bɔf. 13:48; Kpoj. 14:6, 7) Yehowa gbɛjianɔtoo lɛ fã ni yɔɔ shikpɔŋ lɛ nɔ lɛ toɔ shiɛmɔ nitsumɔ lɛ he gbɛjianɔ, ni efĩɔ sɛɛ. Ani shiɛmɔ nitsumɔ lɛ ji nɔ ni he hiaa fe fɛɛ yɛ oshihilɛ mli?\n10. (a) Mɛɛ gbɛ nɔ nyɛmi nuu ko tsɔɔ ewajeɔ suɔmɔ ni eyɔɔ kɛha anɔkwale lɛ? (b) Mɛɛ gbɛ nɔ shiɛmɔ nitsumɔ lɛ eye ebua bo koni onijiaŋ akaje wui?\n10 Kɛ́ wɔkɛ hiɛdɔɔ shiɛ lɛ, ebaaha suɔmɔ ni wɔyɔɔ kɛha anɔkwale lɛ mli awa. Naa nɔ ni Mitchel, ni ji asafoŋ onukpa ko ni kɛ afii babaoo esɔmɔ, ni eji daa gbɛgbalɔ lɛ kɛɛ: “Misumɔɔ akɛ mikɛ mɛi agba anɔkwale lɛ he sane. Kɛ́ mina sane hee ko yɛ Buu-Mɔɔ loo Awake! lɛ mli lɛ, minyaa nilee, niiashishinumɔ, kɛ bɔ ni akɛ ŋaa ŋmala saji lɛ he waa. Mihe tswaa shi kɛkɛ ni mikɛyatsu nii yɛ shiɛmɔ nitsumɔ lɛ mli, ni makwɛ bɔ ni mɛi baafee amɛnii yɛ he amɛha, kɛ bɔ ni mafee matee amɛmiishɛɛ shi.” Mitchel kɛɛ hu akɛ, shiɛmɔ nitsumɔ lɛ yeɔ ebuaa lɛ ni ekɛ nibii ni he hiaa waa lɛ yeɔ klɛŋklɛŋ gbɛhe yɛ eshihilɛ mli, ni ehaaa nɔ ko nɔ ko afite be ni eto kɛha shiɛmɔ nitsumɔ lɛ. Wɔ hu kɛ́ wɔkɛ hiɛdɔɔ tsu sɔɔmɔ ni Nyɔŋmɔ etu ewo wɔdɛŋ lɛ, ebaaye ebua wɔ ni wɔya nɔ wɔfĩ shi shiŋŋ yɛ naagbee gbii nɛɛ amli.—Nyɛkanea 1 Korintobii 15:58.\nKANEMƆ WƆWOJI LƐ NI ONÁ HE SƐƐ\n11. Mɛni hewɔ esa akɛ wɔkane woji fɛɛ ni wɔnine shɛɔ nɔ lɛ ni wɔjwɛŋ nɔ lɛ?\n11 Woji babaoo ni Yehowa haa akalaa lɛ ji gbɛ kome ni etsɔɔ nɔ ewajeɔ wɔ. Ekolɛ okane wɔwoji lɛ eko ni owie pɛŋ akɛ: ‘Enɛ lɛ mi aŋma aha! Etamɔ nɔ ni Yehowa ha aŋma wolo nɛɛ aha mi!’ Nɔ ko hewɔ onu he nakai lɛ. Yehowa tsɔɔ enɛɛmɛi anɔ etsɔɔ wɔ nii, ni etsɔɔ wɔ gbɛ hu. Ewie akɛ: “Magbele ojwɛŋmɔ mli ni matsɔɔo gbɛ ni onyiɛ nɔ.” (Lala 32:8) Ani wɔbɔɔ mɔdɛŋ akɛ wɔbaakane woji fɛɛ ni wɔnine shɛɔ nɔ lɛ, ni wɔjwɛŋ nɔ? Kɛ́ wɔfee nakai lɛ, wɔbaaya nɔ wɔkɛ hiɛdɔɔ atsu nii yɛ naagbee gbii ni jaraa nɛɛ amli.—Nyɛkanea Lala 1:1-3; 35:28; 119:97.\n12. Mɛni kɛ́ wɔfee lɛ ebaaha wɔhiɛ asɔ wɔwoji lɛ?\n12 Kɛ́ wɔjwɛŋ nɔ ni atsuɔ dani wɔnine shɛɔ wɔwoji lɛ anɔ daa lɛ nɔ lɛ, ebaaha wɔhiɛ asɔ wɔwoji lɛ waa. Dani abaakala wɔwoji lɛ eko loo akɛbaawo wɔ-Wɛb saiti lɛ nɔ lɛ, Gbɛtsɔɔmɔ Kuu lɛ mli Niŋmaa Ajinafoi Akuu lɛ kwɛɔ ni ataoɔ nii amli, aŋmalaa, akaneɔ nɔ ni aŋmala lɛ mli, akɛ mfonirii woɔ mli, ni atsɔɔ shishi kɛyaa wiemɔi krokomɛi amli. Nitsumɔhe niji ni kalaa woji lɛ kɛ woji lɛ majeɔ asafoi srɔtoi ni yɔɔ jeŋ fɛɛ lɛ. Mɛni hewɔ atsuɔ enɛɛmɛi fɛɛ lɛ? Bɔni afee ni anyɛ alɛ Yehowa webii lɛ jogbaŋŋ yɛ mumɔŋ. (Yes. 65:13) Nyɛhaa wɔkanea woji fɛɛ ni wɔnine shɛɔ nɔ kɛtsɔ Yehowa gbɛjianɔtoo lɛ nɔ lɛ, koni wɔná he sɛɛ.—Lala 119:27.\nFĨ YEHOWA GBƐJIANƆTOO LƐ SƐƐ\n13, 14. Namɛi fĩɔ Yehowa gbɛjianɔtoo lɛ sɛɛ yɛ ŋwɛi, ni te wɔɔfee tɛŋŋ wɔfee nakai nɔŋŋ yɛ shikpɔŋ lɛ nɔ lɛ?\n13 Yɛ ninaa ni ajie atsɔɔ bɔfo Yohane lɛ mli lɛ, ena Yesu ni eta okpɔŋɔ yɛŋ ko nɔ ni eyaakpata mɛi ni tseɔ Yehowa hiɛ atua lɛ ahiɛ. (Kpoj. 19:11-15) Ena bɔfoi anɔkwafoi lɛ kɛ mɛi ni afɔ amɛ mu lɛ ateŋ mɛi ni atee amɛ shi kɛtee ŋwɛi momo lɛ fata Yesu he kɛmiiwu, ni enɛ woɔ wɔhemɔkɛyeli lɛ mli hewalɛ waa! (Kpoj. 2:26, 27) Enɛ ji nɔkwɛmɔnɔ fɛfɛo ni tsɔɔ wɔ bɔ ni esa akɛ wɔfĩ mɛi ni nyiɛ hiɛ yɛ Yehowa gbɛjianɔtoo lɛ mli lɛ asɛɛ!\n14 Yɛ gbɛ ni tamɔ nakai nɔŋŋ nɔ lɛ, asafo babaoo lɛ fĩɔ nitsumɔ ni Kristo nyɛmimɛi ni afɔ amɛ mu ni yɔɔ shikpɔŋ lɛ nɔ lolo, ni nyiɛɔ asafo lɛ hiɛ lɛ tsuɔ lɛ sɛɛ. (Nyɛkanea Zakaria 8:23.) Mɛɛ gbɛ nɔ wɔbaatsɔ wɔtsɔɔ akɛ wɔfĩɔ Yehowa gbɛjianɔtoo lɛ sɛɛ? Gbɛ kome ji, ni wɔbaaba wɔhe shi wɔha mɛi ni nyiɛ hiɛ lɛ. (Heb. 13:7, 17) Esa akɛ oje enɛ shishi kɛjɛ osafo lɛ mli. Ani bɔ ni wɔwieɔ asafoŋ onukpai ahe wɔhaa lɛ tsɔɔ akɛ wɔbuɔ amɛ kɛ nitsumɔ ni amɛtsuɔ lɛ? Ani wɔtsɔɔ wɔbii lɛ ni amɛjie bulɛ kpo amɛtsɔɔ hii anɔkwafoi nɛɛ, ni amɛbo amɛŋaawoo ni damɔ Biblia lɛ nɔ lɛ toi? Kɛfata he lɛ, ani wɔkɛ wɔwekui lɛ susuɔ bɔ ni wɔɔfee wɔtsu onia kɛfĩ jeŋ muu fɛɛ nitsumɔ lɛ sɛɛ lɛ he? (Abɛi 3:9; 1 Kor. 16:2; 2 Kor. 8:12) Ani wɔnaa wɔhe ni wɔkɛwoɔ Maŋtsɛyeli Asa lɛ nɔ saamɔ lɛ mli lɛ akɛ hegbɛ kpele? Kɛ́ Yehowa na akɛ wɔmiifĩ egbɛjianɔtoo lɛ sɛɛ yɛ nɛkɛ gbɛ nɔ lɛ, ehaa wɔ emumɔ krɔŋkrɔŋ lɛ. Ni emumɔ lɛ yaa nɔ ewajeɔ wɔ bɔni afee ni wɔnijiaŋ akaje wui yɛ naagbee gbii nɛɛ amli.—Yes. 40:29-31.\nHII SHI YƐ GBƐ NI SAA NYƆŊMƆ HIƐ NƆ\n15. Mɛni hewɔ esa akɛ wɔya nɔ wɔmia wɔhiɛ ni wɔfee nɔ ni sa Yehowa hiɛ lɛ?\n15 Kɛ́ wɔmiitao ni wɔfĩ shi, ni wɔkɛ Yehowa gbɛjianɔtoo lɛ anyiɛ lɛ, esa akɛ wɔhi shi yɛ gbɛ ni saa Yehowa hiɛ lɛ nɔ. (Efe. 5:10, 11) Satan, jeŋ fɔŋ nɛɛ, kɛ emuu ni wɔyeee lɛ haa ewaa kɛhaa wɔ akɛ wɔɔfee nɔ ni ja. Ehe miihia ni nyɛteŋ mɛi komɛi amia nyɛhiɛ waa daa gbi koni nyɛnyɛ nyɛhiɛ nyɛkɛ Yehowa teŋ wekukpaa lɛ mli. Enɛ haa Yehowa sumɔɔ nyɛsane waa. Nyɛnijiaŋ akajea wui! Kɛ́ wɔhi shi yɛ gbɛ ni saa Yehowa hiɛ lɛ nɔ lɛ, wɔtsui baanyɔ wɔmli, wɔbaaná miishɛɛ, ni Yehowa baakpɛlɛ wɔnɔ.—1 Kor. 9:24-27.\nBɔɔ mɔdɛŋ ni oye obua mɛi krokomɛi ni amɛna akɛ amɛ hu amɛbaanyɛ amɛfee Yehowa gbɛjianɔtoo lɛ fã\n16, 17. (a) Kɛ́ wɔfee esha ni yɔɔ hiɛdɔɔ lɛ, mɛni esa akɛ wɔfee? (b) Mɛni wɔbaanyɛ wɔkase kɛjɛ Anne nɔkwɛmɔnɔ lɛ mli?\n16 Shi kɛ́ ofee esha ni yɔɔ hiɛdɔɔ lɛ, mɛni esa akɛ ofee? Bɔɔ mɔdɛŋ ni oha aye abua bo. Kɛ́ otsĩmɔ nibii anɔ lɛ, sane lɛ mli baawo wu. Kaimɔ nɔ ni David wie beni ekɛ eshai ni efee lɛ tee lɛ. Ekɛɛ akɛ: “Miwui ahe kwa yɛ mimli yɛ midaa hũumɔ hewɔ.” (Lala 32:3) Kɛ́ wɔbɔ mɔdɛŋ akɛ wɔbaatsĩmɔ eshai ni wɔfee lɛ anɔ lɛ, ebaaha wɔmiishɛɛ atã, ni ekolɛ ebaafite wɔ kɛ Yehowa teŋ wekukpaa lɛ. Shi kɛ́ wɔjaje lɛ, ‘aaana wɔ mɔbɔ.’—Abɛi 28:13.\n17 Susumɔ nyɛmi yoo ko ni atsɛɔ lɛ Anne * lɛ nɔkwɛmɔnɔ lɛ he okwɛ. Beni Anne eye aaafee afii 18 lɛ, esɔmɔ akɛ daa gbɛgbalɔ. Shi ebɔi nibii gbohii komɛi feemɔ. Enɛ ha ehenilee yi lɛ waa. Ekɛɛ akɛ: “Mimiishɛɛ fɛɛ tã, ni mihao.” Mɛni efee? Ekɛɛ gbi ko lɛ asusu Yakobo 5:14, 15 lɛ he yɛ asafoŋ kpee ko shishi. Enɛ ha Anne yɔse akɛ yelikɛbuamɔ he miihia lɛ, no hewɔ lɛ eyana asafoŋ onukpai lɛ. Sɛɛ mli lɛ ewie akɛ: “Nakai ŋmalɛ lɛ bafee tamɔ tsofa ko ni Yehowa ŋma eha mi beni mihe yeɔ yɛ mumɔŋ lɛ. Tsofa lɛ kɔmɔ wa, shi etsaa mɔ. Mikɛ ŋaawoo ni ajɛ ŋmalɛi lɛ amli akɛha mi lɛ tsu nii, ni eye ebua mi.” Amrɔ nɛɛ Anne kɛ ekãa miisɔmɔ Yehowa ekoŋŋ, ni ehenilee eyiii lɛ dɔŋŋ.\n18. Mɛni esa akɛ efee wɔfaishitswaa?\n18 Kwɛ hegbɛ kpele ni eji akɛ wɔyɛ Yehowa gbɛjianɔtoo ni nɔ bɛ nɛɛ mli yɛ naagbee gbii nɛɛ amli! Nyɛhaa wɔtswaa wɔfai shi akɛ wɔbuŋ nɔ ni wɔyɔɔ lɛ flɛflɛ. Moŋ lɛ, nyɛhaa wɔfea ekome akɛ weku kɛya asafoŋ kpeei daa, wɔkɛ hiɛdɔɔ ashiɛ wɔha mɛi ni yɔɔ wɔshikpɔŋkuku lɛ mli lɛ, ni wɔkane wɔwoji lɛ fɛɛ ni wɔná he sɛɛ. Kɛfata he lɛ, nyɛhaa wɔyaa nɔ wɔfĩa mɛi ni atu sɔɔmɔ hegbɛi awo amɛdɛŋ lɛ asɛɛ, ni wɔhi shi yɛ gbɛ ni saa Yehowa hiɛ lɛ nɔ. Kɛ́ wɔfee nakai lɛ, ebaaha wɔkɛ Yehowa gbɛjianɔtoo lɛ anyiɛ pɛpɛɛpɛ ní wɔnijiaŋ ejeee wui!\n^ kk. 17 Atsake gbɛ́i lɛ.\nKɛmaje Mɔ Ko Kɛmaje Mɔ Ko ‘Nyɛnijiaŋ Akajea Wui’


Yesu Tsa Nuu ko ni Miiye Kpiti | Yesu Wala Shihilɛ\nYESU TSA KPITIYELƆ KO\nBe ni Yesu kɛ ekaselɔi ejwɛ lɛ shiɛɔ yɛ ‘kpeehei lɛ yɛ Galilea niiaŋ fɛɛ’ lɛ, naakpɛɛ nibii ni efeɔ lɛ he saji gbɛ shwã waa. (Marko 1:39) Anu nibii ni efeɔ lɛ he yɛ maŋ ko ni nuu ko ni miiye kpiti yɔɔ mli lɛ mli. Helatsalɔ Luka tsɔɔ mli akɛ, eji nuu ni “kpiti eshwie ehe fɛɛ.” (Luka 5:12) Kɛ́ hela fɔŋ nɛɛ mli wa lɛ, efiteɔ gbɔmɔtso lɛ hei srɔtoi fiofio.\nNo hewɔ lɛ, kpitiyelɔ nɛɛ miina nɔ waa, ni aakpa gbɛ akɛ etsi ehe kwraa kɛje mɛi ahe. Kɛfata he lɛ, kɛ́ eebɛŋkɛ mɛi lɛ, esa akɛ ebolɔ akɛ, “Mihe tseee! mihe tseee!” koni amɛkabɛŋkɛ lɛ fe nine ni hela lɛ tsɛŋe amɛ. (3 Mose 13:45, 46) Shi, mɛni moŋ kpitiyelɔ nɛɛ fee? Etee Yesu ŋɔɔ ni eyakoto lɛ, ni ekpa lɛ fai ekɛɛ: “Nuŋtsɔ, kɛ́ oosumɔ lɛ, obaanyɛ ohã mihe atse.”—Mateo 8:2.\nMɛɛ hemɔkɛyeli po nuu lɛ yɔɔ yɛ Yesu mli nɛkɛ! Ehela lɛ hu ehã enii efee mɔbɔmɔbɔ! Te Yesu baafee enii ehã tɛŋŋ? Eji oyɛ jɛmɛ kulɛ, mɛni obaafee? Yesu musuŋ tsɔ lɛ, ni ekpã enine mli ni eta nuu lɛ he. Yesu kɛɛ lɛ akɛ: “Miisumɔ! Ohe atse.” (Mateo 8:3) Eyɛ mli akɛ ewa kɛhã mɛi komɛi akɛ amɛaahe enɛ amɛye moŋ, shi kpiti lɛ tã yɛ nuu lɛ he amrɔ nɔŋŋ.\nAni osumɔŋ akɛ oná maŋtsɛ ko ni musuŋ tsɔɔ lɛ, ní baanyɛ afee nibii tamɔ nɛkɛ? Bɔ ni Yesu kɛ kpitiyelɔ nɛɛ ye hã lɛ maa nɔ mi kɛhãa wɔ akɛ, kɛ́ eeye shikpɔŋ muu lɛ fɛɛ nɔ Maŋtsɛ lɛ, Biblia mli gbalɛ nɛɛ baaba mli akɛ: “Eeena ohiafo kɛ mɔ ni efĩ lɛ lɛ mɔbɔ, ni ehere mɛi ni efĩ amɛ lɛ asusumai ayiwala.” (Lala 72:13) Hɛɛ, nakai be lɛ mli lɛ, Yesu baaye abua mɛi fɛɛ ni naa nɔ lɛ, taakɛ eshweɔ waa lɛ.\nKaimɔ akɛ, dani Yesu baatsa kpitiyelɔ nɛɛ po lɛ, no mli lɛ esɔɔmɔ nitsumɔ lɛ ehã mɛi ená miishɛɛ pam. Agbɛnɛ lɛ, mɛi baanu naakpɛɛ nii ni efee nɛɛ he. Kɛ̃lɛ, Yesu sumɔɔɔ ni mɛi damɔɔ nɔ ni amɛnu lɛ kɛkɛ nɔ amɛnáa hemɔkɛyeli yɛ emli. Ele gbalɛ ni kɛɔ akɛ, “ehãŋ anu egbee yɛ blohuiaŋ,” ni tsɔɔ akɛ, efeŋ nakai yɛ gbɛ ni baahã mɛi agbala amɛjwɛŋmɔ kɛba enɔ lɛ nɔ. (Yesaia 42:1, 2) Enɛ hewɔ lɛ, Yesu fã nuu ni etsa ekpiti lɛ akɛ: “Kwɛmɔ ni okakɛɛ mɔ ko, shi moŋ yaa, okɛ ohe ayatsɔɔ osɔfo lɛ, ní oŋɔ nɔkeenɔ ni Mose fo efɔ̃ shi lɛ ohã.”—Mateo 8:4.\nShi taakɛ obaakpa gbɛ lɛ, nuu lɛ mii shɛ ehe waa akɛ atsa lɛ aahu akɛ, enyɛɛɛ efee dioo yɛ nɔ ni afee ahã lɛ nɛɛ he. Eyiŋ etee, ni eyagbɛ sane lɛ eshwã. Enɛ tee mɛi amiishɛɛ shi babaoo, ni amɛtao akɛ amɛle nibii pii yɛ Yesu he. Eshɛ he ni agbɛnɛ lɛ, Yesu nyɛɛɛ aya maŋ ko mli kpetekplee dɔŋŋ, no hewɔ lɛ ekome too eyahi he ko banee kɛyashi be ko. Fɛɛ sɛɛ lɛ, mɛi jɛ jɛmɛ niiaŋ fɛɛ ba eŋɔɔ koni etsɔɔ amɛ nii, ní etsa amɛ.\nMɛni kpiti baanyɛ afee gbɔmɔtso lɛ, ni mɛni akpa gbɛ akɛ kpitiyelɔi afee?\nMɛɛ gbɛ nɔ kpitiyelɔ ko tsɔ ekpa Yesu fai, ni mɛni wɔbaanyɛ wɔkɛɛ yɛ bɔ ni Yesu fee enii ehã lɛ he?\nTe nuu ni atsa lɛ lɛ fee enii yɛ nɔ ni Yesu fee ehã lɛ lɛ he ehã tɛŋŋ, ni te ená mɛi krokomɛi anɔ hewalɛ ehã tɛŋŋ?\nKɛmaje Mɔ Ko Kɛmaje Mɔ Ko Musuŋtsɔlɛ Hã Etsa Kpitiyelɔ Ko\njy yitso 25 bf. 64-65


Gbɛi ni Obaanyɛ Otsɔ nɔ Okɛ JW Library lɛ Atsu Nii\nObaanyɛ okane Biblia lɛ kɛ daa gbi ŋmalɛ lɛ\nObaanyɛ okane Yearbook lɛ, magazin srɔtoi lɛ, kɛ woji krokomɛi. Obaanyɛ okɛ kadimɔnii ni atsɛɔ lɛ bookmark lɛ atsu nii\nObaanyɛ okase nibii ni abaayakase yɛ asafoŋ kpeei ashishi lɛ, ni okɛ kɔla akadi hetoi lɛ\nObaanyɛ okwɛ vidioi\nYƐ ASAFOŊ KPEEI ASHISHI:\nObaanyɛ ogbele ŋmalɛi ni wielɔ lɛ tsɛɔ lɛ. Obaanyɛ okɛ nɔ ni tsɔɔ hei ni ogbele pɛŋ ni atsɛɔ lɛ history lɛ atsu nii koni onyɛ ona ŋmalɛ ko ni okane momo lɛ ekoŋŋ\nYɛ nɔ najiaŋ ni okɛ woji babaoo baaba asafoŋ kpeei lɛ, obaanyɛ okɛ omobail foŋ loo tablɛt lɛ atsu nii kɛnyiɛ nibii ni akaseɔ yɛ asafoŋ kpeei ashishi lɛ sɛɛ, ni okɛlá hu. Obaanyɛ ona lalai hei lɛ yɛ JW Library lɛ nɔ, eyɛ mli akɛ akalako yɛ lala wolo lɛ mli\nObaanyɛ okɛ woji kɛ nibii ni yɔɔ JW Library lɛ nɔ lɛ eko atsɔɔ mɔ ko ni yɔɔ wiemɔ lɛ he miishɛɛ, ni oye obua lɛ ni edaunloodi JW Library lɛ kɛ woji ewo emobail foŋ loo tablɛt lɛ nɔ\nObaanyɛ okɛ nɔ ni akɛtaoɔ saji lɛ atsu nii kɛna ŋmalɛ ko yɛ Biblia lɛ mli\nObaanyɛ okɛjie vidio. Kɛ́ shiatsɛ lɛ yɛ bii lɛ, obaanyɛ ojie Okɛ Yehowa Abɔ Naanyo vidioi lɛ eko ohã amɛ. Aloo obaanyɛ okɛjie vidio ni ji, Mɛni Hewɔ Esa akɛ Okase Biblia Lɛ? koni okɛtee miishɛɛ shi kɛhã Biblia mli nikasemɔ. Kɛ́ okɛ mɔ ko kpe ni ewieɔ wiemɔ kroko lɛ, jiemɔ vidio ko ohã lɛ yɛ ewiemɔ lɛ mli\nObaanyɛ okɛ ŋmalɛ ko ni yɔɔ wiemɔ kroko ni odaunloodi lɛ mli lɛ atsɔɔ mɔ ni okɛgbaa sane lɛ. Gbelemɔ ŋmalɛ lɛ, ni ota kuku lɛ he, ni ota okadi ni afee lɛ tamɔ Biblia lɛ he, ni ebaagbele shishitsɔɔmɔi krokomɛi ni odaunloodi ni nakai kuku lɛ yɔɔ mli lɛ fɛɛ


Mɛɛ Gbɔmɔ Esa akɛ Otsɔ? | Nikasemɔ\nKANEMƆ YƐ Afrikaans Albania Amerika Mumuii Awiemɔ Amharic Arabic Argentina Mumuii Awiemɔ Armenia Armenia (West) Aymara Azerbaijani Azerbaijani (Cyrillic) Bicol Bislama Blɔfo Brazil Mumuii Awiemɔ Bulgaria Cambodia Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Colombia Mumuii Awiemɔ Croatia Czech Dangme Denmark Dutch Efik Estonia Ewe Finland French Ga Georgia Germany Greenland Guarani Haitian Creole Hebri Hela Hiligaynon Hungary Iceland Igbo Iloko Indonesia Italia Italia Mumuii Awiemɔ Japan Japan Mumuii Awiemɔ Kazakh Kikuyu Kinyarwanda Kirghiz Kirundi Korea Kwangali Kwanyama Latvia Lingala Lithuania Luo Malagasy Malay Malta Mexico Mumuii Awiemɔ Mizo Moore Myanmar Ndebele Ndonga Nepali Ngabere Norway Nzema Oromo Ossetia Pangasinan Papiamento (Curaçao) Poland Portuguese (Brazil) Punjabi Quechua (Ayacucho) Quechua (Bolivia) Rarotongan Romania Russia Russia Mumuii Awiemɔ Samoa Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovenia Spania Sranantongo Swahili Swati Sweden Tagalog Tahiti Tatar Tetun Dili Thailand Tigrinya Tiv Tsonga Turkey Twi Ukrain Umbundu Uruund Uzbek Venda Vietnam Waray-Waray Wayuunaiki Wolaita Xhosa Yoruba Zulu\n“Mɛɛ gbɔmɛi sa akɛ nyɛtsɔmɔ yɛ jeŋbai krɔŋkrɔŋi kɛ Nyɔŋmɔjamɔi amli!”—2 PET. 3:11.\nMɛni esa akɛ wɔfee koni Nyɔŋmɔ asumɔ wɔsane?\nMɛɛ gbɛi anɔ Satan tsɔɔ elakaa mɛi?\nMɛni obaanyɛ ofee koni okɛbaa wekukpaa ni kã okɛ Yehowa teŋ lɛ yi?\n1, 2. Mɛni esa akɛ wɔfee koni Nyɔŋmɔ asumɔ wɔsane?\nMƐI babaoo sumɔɔ ni amɛle bɔ ni mɛi naa amɛ amɛhaa. Shi akɛ Kristofoi lɛ, ehe miihia ni wɔsusu bɔ ni Yehowa naa wɔ ehaa lɛ he waa. Nɔ hewɔ lɛ ji akɛ, lɛ ji Mɔ ni fe fɛɛ yɛ jeŋ muu lɛ fɛɛ mli, ni lɛ eŋɔɔ “wala nubu yɔɔ.”—Lala 36:10.\n2 Bɔfo Petro ha wɔle akɛ, kɛ́ wɔmiitao ni Yehowa asumɔ wɔsane lɛ, esa akɛ wɔná “jeŋbai krɔŋkrɔŋi” ni wɔkɛ wɔhe awo ‘Nyɔŋmɔjamɔ nifeemɔi amli.’ (Nyɛkanea 2 Petro 3:11.) Ja wɔhi shi yɛ hetsemɔ mli dani ‘wɔjeŋba’ baafee krɔŋkrɔŋ. Enɛ biɔ ni bɔ ni wɔsusuɔ nii ahe, bɔ ni wɔfeɔ wɔnii, kɛ bɔ ni wɔjáa Nyɔŋmɔ lɛ he atse. Agbɛnɛ hu, esa akɛ wɔha suɔmɔ kɛ bulɛ ni mli kwɔ ni wɔyɔɔ kɛha Nyɔŋmɔ lɛ atsirɛ wɔ ni wɔkɛ wɔhe awo ‘Nyɔŋmɔjamɔ nifeemɔi amli.’ No hewɔ lɛ, jeee wɔnifeemɔi lɛ pɛ Nyɔŋmɔ kwɛɔ, shi ekwɛɔ bɔ ni wɔbuɔ lɛ wɔhaa yɛ wɔtsui mli lɛ hu. Akɛni Yehowa ‘kaa tsui ekwɛɔ’ hewɔ lɛ, kɛji wɔjeŋba yɛ krɔŋŋ, ni lɛ pɛ wɔjáa lɛ, ele.—1 Kron. 29:17.\n3. Mɛɛ saji esa akɛ wɔbi wɔhe?\n3 Satan Abonsam, ni ji wɔhenyɛlɔ lɛ sumɔɔɔ ni wɔfeɔ nibii ni baaha Nyɔŋmɔ asumɔ wɔsane. Anɔkwa, eefee bɔ fɛɛ bɔ ni ebaanyɛ koni efite wɔ kɛ Yehowa teŋ wekukpaa lɛ. Elakaa wɔ be fɛɛ be koni wɔkpa Nyɔŋmɔ jamɔ. (Yoh. 8:44; 2 Kor. 11:13-15) No hewɔ lɛ, esa akɛ wɔbi wɔhe akɛ: ‘Mɛɛ gbɛi anɔ Satan tsɔɔ elakaa mɛi? Mɛni manyɛ mafee koni mikɛbaa wekukpaa ni kã mi kɛ Yehowa teŋ lɛ yi?’\n4. Mɛni Satan sumɔɔ akɛ efee koni ekɛfite wekukpaa ni kã wɔ kɛ Nyɔŋmɔ teŋ lɛ, ni mɛni hewɔ?\n4 Kaselɔ Yakobo kɛɛ akɛ: “Mɔ fɛɛ mɔ lɛ, lɛ diɛŋtsɛ ekɔnɔ ni gbalaa lɛ ni lakaa lɛ lɛ kaa lɛ. No sɛɛ lɛ akɔnɔ lɛ, kɛ́ eŋɔ hɔ lɛ, efɔɔ esha, ni esha lɛ hu, kɛ́ afee agbe naa lɛ efɔɔ gbele.” (Yak. 1:14, 15) Satan miitao ni efite wɔtsui, ni ji he ni wɔshwelɛi fɛɛ jɛɔ lɛ, koni efite wekukpaa ni kã wɔ kɛ Nyɔŋmɔ teŋ lɛ.\n5, 6. (a) Mɛni Satan kɛtsuɔ nii koni ekɛfite wɔtsui? (b) Mɛɛ gbɛi etɛ Satan kɛtsuɔ nii koni eha wɔná shwelɛi gbohii yɛ wɔtsui mli?\n5 Mɛni Satan kɛtsuɔ nii koni ekɛfite wɔtsui? Biblia lɛ kɛɔ akɛ: “Jeŋ muu lɛ fɛɛ kã mɔ fɔŋ lɛ mli.” (1 Yoh. 5:19) Nibii ni Satan kɛtsuɔ nii lɛ ekomɛi ji ‘nibii ni yɔɔ je lɛŋ’ lɛ. (Nyɛkanea 1 Yohane 2:15, 16.) Abonsam eto nibii ni yɔɔ je lɛ mli lɛ ahe gbɛjianɔ koni ekɛlaka mɛi, ni ekɛ nɔ ni fe afii akpei abɔ efee nakai. Akɛni wɔyɛ je nɛɛ mli hewɔ lɛ, esa akɛ wɔkwɛ wɔhe nɔ jogbaŋŋ yɛ eŋaatsɔi ni yɔɔ nigii lɛ ahe.—Yoh. 17:15.\n6 Satan bɔɔ mɔdɛŋ akɛ ebaaha wɔná shwelɛi gbohii yɛ wɔtsui mli. Bɔfo Yohane tsɔɔ gbɛi etɛ ni etsɔɔ nɔ efeɔ nakai, nomɛi ji: (1) “heloo lɛ sɛɛdii nii lɛ,” (2) “hiŋmɛii lɛ asɛɛdii nii lɛ,” kɛ (3) “shihilɛ lɛ mli hewoo lɛ.” Satan kɛ gbɛi nɛɛ tsu nii kɛka Yesu yɛ ŋa lɛ nɔ. Akɛni Satan kɛ gbɛi nɛɛ etsu nii afii babaoo hewɔ lɛ, ŋmɛnɛ lɛ, ehe esa yɛ bɔ ni ekɛtsuɔ nii lɛ mli, ni ele amɛteŋ nɔ ni esa akɛ ekɛtsu nii yɛ mɔ fɛɛ mɔ nɔ. Dani wɔbaasusu bɔ ni wɔɔfee wɔbu wɔhe lɛ he lɛ, nyɛhaa wɔsusua bɔ ni Abonsam fee elaka Hawa shi enyɛɛɛ elaka Nyɔŋmɔ Bi lɛ he wɔkwɛa.\n“HELOO LƐ SƐƐDII NII LƐ”\nSatan kɛ “heloo lɛ sɛɛdii nii lɛ” laka Hawa (Kwɛmɔ kuku 7)\n7. Mɛɛ gbɛ nɔ Satan kɛ “heloo lɛ sɛɛdii nii lɛ” ka Hawa?\n7 Niyenii he miihia adesai fɛɛ koni amɛnyɛ amɛya nɔ amɛhi wala mli. Bɔlɔ lɛ to shikpɔŋ lɛ he gbɛjianɔ koni eba niyenii babaoo. Ekolɛ, Satan baatsɔ niyenii nɔ eka wɔ koni wɔfee nɔ ko ni Nyɔŋmɔ sumɔɔɔ. Nyɛhaa wɔsusua bɔ ni ekɛ enɛ ka Hawa lɛ he wɔkwɛa. (Nyɛkanea 1 Mose 3:1-6.) Satan kɛɛ Hawa akɛ, kɛ́ eye “ekpakpa kɛ efɔŋ lee tso lɛ” nɔ yibii lɛ eko lɛ egboŋ, shi moŋ gbi nɔ ni ebaaye eko lɛ ebaatsɔ tamɔ Nyɔŋmɔ. (1 Mose 2:9) Nɔ ni Abonsam tsɔɔ lɛ ji akɛ, jeee ja Hawa ebo Nyɔŋmɔ toi dani ebaaya nɔ ehi wala mli. Enɛ ji amale wulu diɛŋtsɛ! Beni Abonsam du nakai susumɔ lɛ ewo Hawa jwɛŋmɔ mli lɛ, Hawa baná hegbɛ akɛ ekɔ nibii enyɔ nɛɛ ateŋ ekome, akɛ: Ejie nakai susumɔ lɛ yɛ ejwɛŋmɔ mli, loo eya nɔ ejwɛŋ nɔ aahu ni no aha tso lɛ nɔ yibii lɛ aba etsine. Eyɛ mli akɛ eyɛ hegbɛ akɛ eyeɔ trom lɛ mli tsei krokomɛi lɛ fɛɛ anɔ yibii lɛ eko moŋ, shi etee nɔ ejwɛŋ nɔ ni Satan edu ewo ejwɛŋmɔ mli yɛ tso lɛ ni ma trom lɛ teŋ lɛ he lɛ nɔ, ni “etse enɔ yibii lɛ eko ni eye.” Satan ha Hawa ná shwelɛ eha nɔ ni Nyɔŋmɔ egu lɛ yeli lɛ.\nYesu ha nɔ ni he hiaa fe fɛɛ lɛ hi ejwɛŋmɔŋ be fɛɛ be (Kwɛmɔ kuku 8)\n8. Mɛɛ gbɛ nɔ Satan kɛ “heloo lɛ sɛɛdii nii lɛ” ka Yesu, ni mɛni hewɔ enyɛɛɛ elaka lɛ lɛ?\n8 Satan kɛ gbɛ nɛɛ nɔŋŋ tsu nii kɛka Yesu yɛ ŋa lɛ nɔ. Beni Yesu ehi ŋmaa shwaneshwane kɛ nyɔɔŋnyɔɔŋ gbii 40 lɛ, Satan kɛ niyenii ka lɛ. Satan kɛɛ akɛ: “Kɛji Nyɔŋmɔ bi jio lɛ, kɛɛmɔ tɛ nɛɛ ni etsɔ aboloo.” (Luka 4:1-3) Yesu baná hegbɛ akɛ ekɔ nibii enyɔ nɛɛ ateŋ ekome, akɛ: Ekɛ hewalɛ ni ekɛfeɔ naakpɛɛnii lɛ baatsu nii koni ená niyenii eye loo efeŋ nakai. Yesu le akɛ esaaa akɛ ekɛ ehewalɛ lɛ tsuɔ nii kɛha lɛ diɛŋtsɛ esɛɛnamɔ. Eyɛ mli akɛ no mli lɛ hɔmɔ miiye lɛ moŋ, shi ebu wekukpaa ni kã ekɛ Nyɔŋmɔ teŋ lɛ akɛ ehe miihia fe niyenii. Eha Abonsam hetoo akɛ: “Aŋma akɛ: ‘Jeee aboloo kɛkɛ nɔ gbɔmɔ tsɔɔ ni eyi náa wala, shi Nyɔŋmɔ wiemɔ fɛɛ wiemɔ nɔ moŋ ni.’”—Luka 4:4.\n“HIŊMƐII LƐ ASƐƐDII NII LƐ”\n9. Mɛni ji “hiŋmɛii lɛ asɛɛdii nii lɛ,” ni mɛɛ gbɛ nɔ Satan tsɔ nɔ elaka Hawa?\n9 Nɔ kroko ni Yohane tsɔɔ akɛ Satan kɛlakaa mɛi ji “hiŋmɛii lɛ asɛɛdii nii lɛ.” “Hiŋmɛii lɛ asɛɛdii nii lɛ” ji shwelɛ ni mɔ ko náa kɛhaa nɔ ko beni ehiŋmɛi egba nakai nii lɛ nɔ. Satan tsɔ gbɛ nɛɛ nɔ elaka Hawa, ni ekɛɛ lɛ akɛ: “Nyɛhiŋmɛii aaagbele.” Beni Hawa tee nɔ ekwɛ tso yibii ni agu eyeli lɛ, eba etsine waa. Hawa na akɛ tso lɛ ‘feɔ hiŋmɛii akɔnɔ.’\n10. Mɛɛ gbɛ nɔ Satan kɛ “hiŋmɛii lɛ asɛɛdii nii lɛ” tsu nii kɛka Yesu, ni mɛni Yesu fee?\n10 Mɛɛ gbɛ nɔ Satan kɛ “hiŋmɛii lɛ asɛɛdii nii lɛ” tsu nii kɛka Yesu? Satan ŋɔ “je nɛŋ maŋtsɛyelii lɛ fɛɛ etsɔɔ lɛ hiŋmɛitswaa; ni abonsam kɛɛ lɛ akɛ: Bo maŋɔ nɛkɛ hegbɛ nɛɛ fɛɛ kɛ amɛnunyam lɛ mahã.” (Luka 4:5, 6) Enyɛŋ efee akɛ Yesu kɛ ehiŋmɛii diɛŋtsɛ na shikpɔŋ lɛ nɔ maŋtsɛyelii lɛ yɛ hiŋmɛitswaa mli, shi Satan ha ena maŋtsɛyelii nɛɛ anunyam lɛ he ninaa kɛsusumɔ lɛ akɛ, no baaka Yesu. Kɛkɛ ni Satan kɛɛ lɛ akɛ: “Kɛji oookula shi ojá mi lɛ, fiaa kwa aaatsɔ onɔ.” (Luka 4:7) Yesu sumɔɔɔ akɛ etsɔɔ nɔ gbɔmɔ ni Satan taoɔ etsɔ lɛ yɛ gbɛ ko kwraa nɔ. Eha Satan hetoo oya nɔŋŋ akɛ: “Aŋma akɛ: ‘[Yehowa] o-Nyɔŋmɔ lɛ ojá, ni lɛ kɛkɛ osɔmɔ!’”—Luka 4:8.\n“SHIHILƐ LƐ MLI HEWOO LƐ”\n11. Mɛɛ gbɛ nɔ Satan tsɔ elaka Hawa?\n11 Beni Yohane wieɔ je lɛŋ nibii lɛ ahe lɛ, naagbee nɔ ni etsĩ tã ji “shihilɛ lɛ mli hewoo lɛ.” Beni Adam kɛ Hawa pɛ yɔɔ shikpɔŋ lɛ nɔ lɛ, amɛnyɛɛɛ amɛkɛ nibii ni amɛyɔɔ lɛ ashwã. Shi amɛwo amɛhe nɔ kɛ̃. Beni Satan kaa Hawa lɛ, eha Hawa nu he akɛ Nyɔŋmɔ kɛ nɔ ko ni esa akɛ Hawa aná lɛ etee lɛ. Abonsam kɛɛ lɛ akɛ, gbi nɔ ni eeeye “ekpakpa kɛ efɔŋ lee tso lɛ yibii lɛ” eko lɛ, ‘eeetsɔ tamɔ Nyɔŋmɔ, ni ebaale ekpakpa kɛ efɔŋ.’ (1 Mose 2:17; 3:5) No hewɔ lɛ, Satan miitao Hawa ana akɛ ebaanyɛ ehi shi ni Yehowa gbɛtsɔɔmɔ he ehiaaa lɛ. Eeenyɛ efee akɛ, henɔwomɔ ji nɔ ni ha Hawa he amale nɛɛ eye lɛ. Eye tso yibii ni agu eyeli lɛ, kɛjwɛŋmɔ lɛ akɛ egboŋ. Elaka ehe kwraa!\n12. Mɛni ji gbɛ kroko ni Satan tsɔ nɔ eka Yesu, ni mɛni Yesu fee?\n12 Shi Yesu fee nɔkwɛmɔnɔ ni nɔ bɛ yɛ heshibaa gbɛfaŋ, efeee enii tamɔ Hawa! Satan ka akɛ ebaaka Yesu yɛ gbɛ kroko nɔ, shi Yesu kpoo akɛ ebaafee nɔ ko ni baaha ehe gbɛ́i, ní no aha eka Nyɔŋmɔ. Eji efee nakai kulɛ no baatsɔɔ akɛ eewo ehe nɔ! Shi yɛ no najiaŋ lɛ, Yesu ha lɛ hetoo ni yɔɔ faŋŋ akɛ: “Akɛɛ akɛ: ‘Kaaka [Yehowa] o-Nyɔŋmɔ lɛ!’”—Nyɛkanea Luka 4:9-12.\nMƐNI WƆBAANYƐ WƆFEE KƐBAA WEKUKPAA NI KÃ WƆ KƐ YEHOWA TEŊ LƐ YI?\n13, 14. Mɛɛ gbɛi anɔ Satan tsɔɔ elakaa wɔ ŋmɛnɛ?\n13 Ŋmɛnɛ lɛ, Satan kɛ gbɛi ni etsɔ nɔ eka Hawa kɛ Yesu lɛ nɔŋŋ miitsu nii. Abonsam kɛ “heloo lɛ sɛɛdii nii” lɛ tsuɔ nii kɛkaa mɛi koni amɛkɛ amɛhe awo jeŋba sha mli loo amɛfee niyenii he fu loo amɛnu dãa fe nine. Ekɛ “hiŋmɛii lɛ asɛɛdii nii lɛ” tsuɔ nii kɛkaa mɛi koni amɛkwɛ mfonirii ni teɔ bɔlɛnamɔ akɔnɔ shi, titri lɛ yɛ Intanɛt lɛ nɔ. Ni ekɛ “shihilɛ lɛ mli hewoo lɛ” tsuɔ nii koni eha mɛi awo amɛhe nɔ ni amɛtao hegbɛ, amɛhe gbɛ́i, ni amɛtao heloonaa nibii babaoo.\nMɛɛ Biblia mli shishitoo mlai esa akɛ wɔkai yɛ shihilɛi nɛɛ amli? (Kwɛmɔ kuku 13, 14)\n14 ‘Nibii ni yɔɔ je lɛŋ’ lɛ tamɔ kpoŋ naa loo. Kɛ́ loo ko hiŋmɛi gba nɔ lɛ, egbalaa lɛ, shi eleee akɛ eyɛ kpoŋ naa. Satan kɛ nibii ni ekolɛ mɛi buɔ akɛ amɛji daa gbi hiamɔ nii lɛ tsuɔ nii kɛtsɔɔ amɛ koni amɛku Nyɔŋmɔ mla mli. Satan tsɔɔ gbɛi ni yɔɔ nigii nɛɛ anɔ koni eha wɔtiu nibii ni esaaa sɛɛ, ni ekɛfite wɔtsui hu. Eesumɔ ni wɔnu he akɛ wɔ diɛŋtsɛ wɔhiamɔ nii lɛ asɛɛ ni wɔɔtiu kɛ ogbɔjɔ shihilɛ ni wɔɔná lɛ ahe miihia kwraa fe Nyɔŋmɔ suɔmɔnaa nii ni wɔɔfee. Ani Satan baanyɛ ekɛ tsɔne nɛɛ adu bo?\n15. Taakɛ Yesu fee lɛ, mɛni esa akɛ wɔfee koni Satan akalaka wɔ?\n15 Eyɛ mli akɛ Satan nyɛ elaka Hawa moŋ, shi enyɛɛɛ elaka Yesu. Be fɛɛ be ni Satan baaka Yesu lɛ, Yesu kɛɔ akɛ: “Aŋma akɛ” loo, “Akɛɛ akɛ,” kɛkɛ lɛ ejɛ Ŋmalɛ lɛ mli eha lɛ hetoo. Kɛ́ wɔkaseɔ Biblia lɛ, wɔbaale Ŋmalɛ lɛ mli jogbaŋŋ, ni ebaaha wɔkai ŋmalɛi ni baanyɛ aye abua wɔ kɛ́ wɔkɛ kaa kpe. (Lala 1:1, 2) Kɛ́ wɔkai Nyɔŋmɔ tsuji anɔkwafoi lɛ anɔkwɛmɔnɔ ni yɔɔ Ŋmalɛ lɛ mli lɛ, ebaaye ebua wɔ ni wɔye anɔkwa taakɛ amɛfee lɛ. (Rom. 15:4) Kɛ́ wɔná bulɛ ni mli kwɔ wɔha Yehowa, ni tsɔɔ akɛ wɔsumɔɔ nibii ni esumɔɔ, ni wɔnyɛɔ nibii ni enyɛɔ lɛ, no baabu wɔhe.—Lala 97:10.\n16, 17. Mɛɛ gbɛ nɔ bɔ ni wɔkɛ ‘wɔjwɛŋmɔ’ tsuɔ nii wɔhaa lɛ baanyɛ aná nɔ gbɔmɔ ni wɔji lɛ nɔ hewalɛ?\n16 Bɔfo Paulo wo wɔ hewalɛ koni wɔkɛ ‘wɔjwɛŋmɔ’ atsu nii, ni wɔtsɔmɔ gbɔmɛi ni susuɔ nii ahe tamɔ Nyɔŋmɔ, shi jeee tamɔ je lɛ feɔ lɛ. (Rom. 12:1, 2) Paulo wo wɔ ŋaa ni wɔkwɛ nibii ni wɔsusuɔ he lɛ jogbaŋŋ beni ekɛɛ akɛ: “Wɔkumɔɔ susumɔi kɛ nɔ fɛɛ nɔ ni kwɔ ni woɔ ehe nɔ eshiɔ Nyɔŋmɔ nilee lɛ, ni wɔŋɔɔ jwɛŋmɔ fɛɛ jwɛŋmɔ nom wɔhaa Kristo toiboo” lɛ. (2 Kor. 10:5) Bɔ ni wɔsusuɔ nii ahe lɛ náa bɔ ni wɔfeɔ wɔnii wɔhaa lɛ nɔ hewalɛ, no hewɔ lɛ ehe miihia ni ‘wɔya nɔ wɔjwɛŋ’ nibii ni tswaa mɔ emaa shi lɛ ahe.—Fil. 4:8.\n17 Kɛ́ wɔmiitao wɔtsɔmɔ gbɔmɛi krɔŋkrɔŋi lɛ, esaaa akɛ wɔjwɛŋɔ nibii ni esaaa kɛ akɔnɔi gbohii anɔ. Esa akɛ wɔkɛ “tsui ni mli tse” asumɔ Yehowa. (1 Tim. 1:5) Shi tsui lɛ eyi tɔ kɛ kutumpɔo, ni ekolɛ wɔnaŋ bɔ ni ‘nibii ni yɔɔ je lɛŋ’ lɛ náa wɔnɔ hewalɛ ehaa. (Yer. 17:9) No hewɔ lɛ, ehe miihia ni wɔtsɔ nibii ni wɔkaseɔ yɛ Biblia lɛ mli lɛ anɔ ‘wɔka wɔ diɛŋtsɛ wɔhe wɔkwɛ akɛ wɔyɛ hemɔkɛyeli lɛ mli lo.’—2 Kor. 13:5.\n18, 19. Mɛni hewɔ esa akɛ wɔbɔ mɔdɛŋ wɔtsɔmɔ gbɔmɛi ni Yehowa sumɔɔ akɛ wɔtsɔmɔ lɛ?\n18 Nɔ kroko ni baaye abua wɔ koni wɔkpoo ‘nibii ni yɔɔ je lɛŋ’ lɛ ji, ni wɔha wiemɔi ni akɛ mumɔ tsirɛ Yohane ni eŋma akɛ: “Je lɛ hoɔ eyaa kɛ emli sɛɛdii nii lɛ; shi mɔ ni feɔ Nyɔŋmɔ suɔmɔnaa nii lɛ hiɔ shi kɛyaa naanɔ” lɛ ahi wɔjwɛŋmɔŋ. (1 Yoh. 2:15-17) Etamɔ nɔ ni Satan nibii agbɛjianɔtoo lɛ baŋ naagbee. Shi ebaaba naagbee kɛ̃. Nibii ni yɔɔ Satan je lɛ mli lɛ fɛɛ baaho aya. Kɛ́ wɔha enɛ hi wɔjwɛŋmɔ mli lɛ, no baaye abua wɔ ni Abonsam akalaka wɔ.\n19 Bɔfo Petro wo wɔ hewalɛ ni wɔfee nibii ni baaha Nyɔŋmɔ asumɔ wɔsane beni ‘wɔkwɛɔ gbɛ ni wɔshweɔ Nyɔŋmɔ gbi lɛ baa lɛ, no mli ni ŋwɛi aaahere kɛ la ni eeeshã, ni jeŋ shishijee nii hu aaasere yɛ la mli’ lɛ. (2 Pet. 3:12) Etsɛŋ ni nakai gbi lɛ baaba, ni Yehowa baakpata Satan je lɛ hiɛ kwraa. Kɛyashi nakai be lɛ baashɛ lɛ, Satan baaya nɔ ekɛ ‘nibii ni yɔɔ je lɛŋ’ lɛ aka wɔ taakɛ eka Hawa kɛ Yesu lɛ. Esaaa akɛ wɔfeɔ wɔnii tamɔ Hawa ni wɔdiɔ wɔkɔnɔi asɛɛ. Kɛ́ wɔfee nakai lɛ, no baatsɔɔ akɛ wɔkɛ Satan efee wɔnyɔŋmɔ. Esa akɛ wɔfee wɔnii tamɔ Yesu, ni wɔkpoo nibii fɛɛ ni Satan kɛkaa wɔ lɛ, ekɔɔɔ he eko bɔ ni amɛyɔɔ akɔnɔ ha. Nyɛhaa wɔ fɛɛ wɔtswaa wɔfai shi akɛ wɔbaatsɔmɔ gbɔmɛi ni Yehowa sumɔɔ akɛ wɔtsɔmɔ lɛ.\nKɛmaje Mɔ Ko Kɛmaje Mɔ Ko Mɛɛ Gbɔmɔ Esa akɛ Otsɔ?


2 Korinto Bi 3 | Baiblo ɔ Ngɛ Intanɛti ɔ Nɔ | New World Translation\n2 Korinto Bi 3:1-18\nYi jemi sɛ womihi (1-3)\nSomi ehe ɔ he sɔmɔli (4-6)\nSomi ehe ɔ hɛ mi nyami ɔ nɔ kuɔ (7-18)\n3 Anɛ wa kpale bɔni wɔ nitsɛmɛ wa yi jemi ekohu lo? Aloo kaa bɔ nɛ e ji ngɛ nyumu komɛ a blɔ fa mi ɔ, anɛ e he hia nɛ wa ha nyɛ yi jemi sɛ womihi lo, aloo waa ngɔ kɛ je nyɛ ngɔ? 2 Nyɛ nitsɛmɛ ji wa sɛ womi, a ngma ngɛ wa tsui nɔ, nɛ adesahi tsuo le, nɛ a ngɛ kanee. 3 Ejakaa a je nyɛ ngɔ tsɔɔ kaa nyɛ ji Kristo sɛ womi nɛ wa ngma kaa sɔmɔli, pi ní ngmami nyu nɛ a kɛ ngma, mohu ɔ, Mawu hɛ kalɔ ɔ mumi ɔ, nɛ pi tɛ tɛtlɛɛhi a nɔ nɛ a ngma ngɛ, mohu ɔ, ngɛ he lo tɛtlɛɛhi a nɔ, ngɛ tsuihi a nɔ. 4 Wa ngɛ kikɛmɛ a hɛ kɛ nɔ fɔmi nɛ ɔ ngɛ Mawu mi kɛ gu Kristo nɔ. 5 Pi kaa wɔ nitsɛmɛ lɛ wa ha nɛ wa he su bɔ nɛ sa nɛ́ wa ma susu kaa nɔ́ ko je wa ngɔ, mohu ɔ, wa he nɛ su bɔ nɛ sa a je Mawu ngɔ, 6 nɔ nɛ ngɛ anɔkuale mi ɔ, e ha nɛ wa he su bɔ nɛ sa konɛ waa pee somi ehe ɔ he sɔmɔli, pi ngɛ mlaa ko nɛ a ngma nya, mohu ɔ, e ji mumi mi nɔ́; ejakaa mlaa nɛ a ngma a buɔ nɔ gbenɔ fɔ, se mumi ɔ lɛɛ e haa nɔ wami. 7 Jehanɛ ɔ, ke mlaa a nɛ ngɔɔ gbenɔ kɛ baa nɛ a kpɛ́ ngɛ ningma okadihi a mi ngɛ tɛhi a nɔ ɔ ba kɛ hɛ mi nyami kaa kikɛ nɛ ɔ, nɛ́ lɔ ɔ ha nɛ Israel bi ɔmɛ nyɛ we nɛ a hyɛ Mose hɛ mi ngɛ e hɛ mi nyami ɔ he je, hɛ mi nyami nɛ e se maa po ɔ, 8 lɛɛ mɛni he je nɛ e sɛ nɛ mumi ɔ ní tsumi ɔ nɛ e ngɔ hɛ mi nyami nɛ e pe lɔ ɔ po kɛ ba a? 9 Ejakaa ke mlaa a nɛ buɔ nɔ fɔ ɔ hɛ mi ngɛ nyami ɔ, lɛɛ dami ɔ ní tsumi ɔ hɛ mi maa hi nyami hluu po pe lɔ ɔ! 10 Ngɛ anɔkuale mi ɔ, nɔ́ nɛ e hɛ mi ngɛ nyami be ko nɛ be ɔ po ɔ, a kpɔ hɛ mi nyami ɔ ngɛ he, ejakaa hɛ mi nyami ko pe lɛ. 11 Ejakaa ke a ngɔ nɔ́ nɛ e se maa po ɔ kɛ ba kɛ hɛ mi nyami ɔ, lɛɛ nɔ́ nɛ maa hi si ɔ hɛ mi maa hi nyami hluu po pe lɔ ɔ! 12 Akɛnɛ wa ngɛ kikɛmɛ a hɛ kɛ nɔ fɔmi nɛ ɔ he je ɔ, wa ngɛ munyu tue faa nitsɛ, 13 nɛ wa pee we nɔ́ nɛ Mose pee benɛ e ngɔ hɛ mi hami nɔ́ kɛ ha e hɛ mi konɛ Israel bi ɔmɛ nɛ a ko hyɛ nɔ́ nɛ se maa po ɔ nya gbemi ɔ totooto ɔ. 14 Se a juɛmi nya ba si. Ejakaa kɛ ba si mwɔnɛ ɔ ligbi nɛ ɔ, ke a kane somi momo ɔ, jamɛ a hɛ mi hami nɔ́ ɔ ngɛ loloolo nɛ a je we, ejakaa Kristo nɔ pɛ nɛ a guɔ kɛ jeɔ kɛ yaa. 15 Ngɛ anɔkuale mi ɔ, kɛ ba si mwɔnɛ ɔ ligbi nɛ ɔ, be fɛɛ be nɛ a maa kane Mose ɔ, hɛ mi hami nɔ́ ko ha a tsui nɔ. 16 Se ke nɔ ko kpale kɛ ba Yehowa* ngɔ ɔ, a jeɔ hɛ mi hami nɔ́ ɔ kɛ yaa. 17 Jehanɛ ɔ, Yehowa* ji Mumi ɔ nɛ, nɛ he nɛ Yehowa* mumi ɔ ngɛ ɔ, he yemi ngɛ lejɛ ɔ. 18 Nɛ be mi nɛ nɔ́ ko hɛ wa hɛ mi ɔ, wɔ tsuo wa jeɔ Yehowa* hɛ mi nyami ɔ kpo kaa ahuhuɛhi, nɛ a tsakeɔ wɔ kɛ peeɔ jamɛ a henɔ ɔ nɔuu kɛ jeɔ hɛ mi nyami kake mi kɛ yaa ekpa mi,* kaa bɔ nɛ Yehowa* nɛ ji Mumi* ɔ peeɔ ɔ pɛpɛɛpɛ.\n^ Hela, “hɛ mi nyami mi kɛ yaa hɛ mi nyami mi.”\n^ E ma nyɛ maa pee kaa “Yehowa mumi ɔ.”\n2 Korinto Bi 3


KANEMƆ YƐ Amharic Armenia (West) Bicol Blɔfo Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Colombia Mumuii Awiemɔ Denmark Dutch Ga Georgia Germany Haitian Creole Hiligaynon Hungary Igbo Italia Korea Malay Mizo Moore Myanmar Ndebele Ngabere Norway Nzema Ossetia Poland Portuguese (Brazil) Quechua (Bolivia) Rarotongan Romania Russia Mumuii Awiemɔ Samoa Sesotho (Lesotho) Setswana Silozi Slovak Slovenia Swahili Tatar Tsonga Turkey Ukrain Urdu\n“Wajemɔ ohe ni ofee ekãa jogbaŋŋ . . . Yehowa, o-Nyɔŋmɔ lɛ, fĩ osɛɛ.”—YOSH. 1:7-9.\nMɛɛ gbɛi anɔ Henok kɛ Noa jie ekãa kpo?\nMɛɛ gbɛi anɔ yei komɛi ni hi shi yɛ blema lɛ jie hemɔkɛyeli kɛ ekãa ni sa kadimɔ waa kpo?\nMɛɛ ekãa he nɔkwɛmɔnɔ gbekɛbii komɛi fee ní onyaa he waa?\n1, 2. (a) Bei komɛi lɛ mɛni ebiɔ ni mɔ aná bɔni afee ni eya nɔ efee nɔ ni ja? (b) Mɛni he wɔbaasusu yɛ nikasemɔ nɛɛ mli?\nKƐ́ AKƐƐ mɔ ko ji gbeyeilɔ, ŋmiŋmitsɛ, loo yakagbɔmɔ lɛ, no tsɔɔ akɛ ebɛ ekãa. Ekolɛ wɔbaasusu mɔ ko ni yɔɔ ekãa lɛ he akɛ eyɛ hewalɛ, esheee nɔ ko gbeyei, ni ŋmiŋmi mɔɔɔ lɛ. Shi bei komɛi lɛ, ja wɔyɛ ekãa dani wɔbaanyɛ wɔya nɔ wɔfee nɔ ni ja daa yɛ shihilɛ mli.\n2 Mɛi komɛi ni Biblia lɛ wie amɛhe lɛ fee ekãa yɛ shihilɛi ni jaraa po amli. Mɛi krokomɛi hu fee ekãa yɛ shihilɛi ni Yehowa tsuji fɛɛ kɛkpeɔ lɛ amli. Mɛni wɔbaanyɛ wɔkase kɛjɛ mɛi ni Biblia lɛ wie amɛhe akɛ amɛfee ekãa lɛ adɛŋ? Te wɔɔfee tɛŋŋ wɔfee ekãa?\nODASEFOI NI FEE EKÃA YƐ JEŊ FƆŊ KO MLI\n3. Mɛni Henok gba yɛ mɛi fɔji lɛ ahe?\n3 Ebi ni mɔ aná ekãa dani enyɛ ehi mɛi fɔji ni tsɔ Noa Nu Afua lɛ hiɛ lɛ ateŋ akɛ Yehowa odasefonyo. Kɛlɛ, Henok ni ji “mɔ kpawo kɛjɛ Adam nɔ” lɛ kɛ ekãa gba akɛ: “Naa, Nuŋtsɔ [Yehowa] miiba kɛ ekrɔŋkrɔŋbii akpei-nyɔŋmanyɔŋmai abɔ, ní ebakojo mɛi fɛɛ, ni eeekã nɔshafeelɔi lɛ yɛ amɛnishai anitsumɔi fɛɛ ni amɛtsu lɛ kɛ wiemɔi wawaai fɛɛ ni eshafeelɔi Nyɔŋmɔ kwalɔi ewie yɛ ehe lɛ hewɔ.” (Yuda 14, 15) Henok yɛ hemɔkɛyeli ni mli wa akɛ bɔ fɛɛ bɔ ni fee lɛ gbalɛ nɛɛ baaba mli. Ni lɛɛlɛŋ hu, Nu Afua lɛ kpata mɛi fɔji lɛ ahiɛ!\n4. Noa “kɛ Nyɔŋmɔ nyiɛ” yɛ mɛɛ shihilɛi fɛɛ sɛɛ?\n4 Nu Afua lɛ ba yɛ afi 2370 D.Ŋ.B., nɔ ni fe afii 650 yɛ Henok gbele sɛɛ. Yɛ nɛkɛ be nɛɛ mli lɛ, afɔ́ Noa, eto weku shishi, ni ekɛ ebihii lɛ kpɛ adeka. Ni bɔfoi fɔ̃ji ŋɔ adesai agbɔmɔtsei, amɛkɛ yei ni he yɔɔ fɛo ná bɔlɛ, ni amɛfɔfɔɔ oblaŋi. Kɛfata he lɛ, adesai anɔfɔŋfeemɔ bafa, ni yiwalɛ bayi shikpɔŋ lɛ nɔ obɔ. (1 Mose 6:1-5, 9, 11) Yɛ shihilɛi nɛɛ fɛɛ sɛɛ lɛ, “Noa kɛ Nyɔŋmɔ nyiɛ,” ni ekɛ ekãa ye odase akɛ “jalɛ shiɛlɔ.” (Nyɛkanea 2 Petro 2:4, 5.) Ekãa ni tamɔ nakai nɔŋŋ he miihia wɔ yɛ naagbee gbii nɛɛ amli.\nAMƐJIE HEMƆKƐYELI KƐ EKÃA KPO\n5. Mɛɛ gbɛ nɔ Mose tsɔ ejie hemɔkɛyeli kɛ ekãa kpo?\n5 Hemɔkɛyeli kɛ ekãa ni Mose jie lɛ kpo lɛ nɔ bɛ. (Heb. 11:24-27) Kɛjɛ afi 1513 kɛyashi afi 1473 D.Ŋ.B. lɛ, Nyɔŋmɔ kɛ lɛ tsu nii kɛjie Israelbii lɛ kɛjɛ Mizraim, ni ekudɔ amɛ kɛtsɔ ŋa lɛ nɔ. Mose nu he akɛ jeee ehe nitsumɔ kwraa nɛ, shi emɔ mli. (2 Mose 6:12) Ekɛ enyɛmi nuu Aaron tee Mizraim nɔyelɔ Farao ni yitsoŋ wa lɛ ŋɔɔ shii abɔ, ni amɛkɛ ekãa yajaje Haomɔi Nyɔŋma ni Yehowa tsɔ nɔ eha Mizraimbii lɛ awɔji lɛ ahiɛ shwie shi, ni ekɛhere Ewebii lɛ ayiwala lɛ. (2 Mose yitsei 7-12) Mose jie hemɔkɛyeli kɛ ekãa kpo akɛni Nyɔŋmɔ tee nɔ efĩ esɛɛ lɛ hewɔ, ni wɔ hu wɔfeɔ nakai nɔŋŋ.—5 Mose 33:27.\n6. Kɛ́ nɔyelɔi miita wɔdaaŋ lɛ, te wɔɔfee tɛŋŋ wɔkɛ ekãa aye odase lɛ?\n6 Esa akɛ wɔná ekãa tamɔ Mose, ejaakɛ Yesu wie akɛ: “Lumɛi kɛ maŋtsɛmɛi ahiɛ tete po akɛ nyɛ aaatee yɛ mihewɔ, koni aŋɔye amɛ kɛ jeŋmaji lɛ odase. Shi kɛ́ amɛŋɔ nyɛ kɛtee lɛ, nyɛkahaoa nyɛhe yɛ bɔ ni aloo nɔ ni nyɛaakɛɛ hewɔ; shi aaaŋɔ nɔ ni nyɛaawie aha nyɛ yɛ nakai ŋmɛlɛtswaa lɛ mli nɔŋŋ. Ejaakɛ jeee nyɛ ji mɛi ni wieɔ lɛ, shi moŋ nyɛtsɛ lɛ mumɔ lɛ wieɔ yɛ nyɛmli.” (Mat. 10:18-20) Kɛ́ nɔyelɔi miita wɔdaaŋ lɛ, Yehowa mumɔ lɛ baaye abua wɔ koni wɔjɛ bulɛ mli wɔkɛ hemɔkɛyeli kɛ ekãa aye amɛ odase.—Nyɛkanea Luka 12:11, 12.\n7. Mɛni ha Yoshua fee ekãa ni eye omanye lɛ?\n7 Nyɔŋmɔ Mla lɛ ni Yoshua, ni ji Mose sɛɛyelɔ lɛ kase daa lɛ waje ehemɔkɛyeli lɛ, ni eha ená ekãa. Beni shɛɔ afi 1473 D.Ŋ.B. lɛ, Israelbii lɛ efee klalo akɛ amɛbaabote Shiwoo Shikpɔŋ lɛ nɔ. Nyɔŋmɔ kɛɛ Yoshua akɛ: “Wajemɔ ohe ni ofee ekãa jogbaŋŋ.” Kɛ́ Yoshua ye Mla lɛ nɔ lɛ, ebaafee nɔbatsɛ kɛ hiɛshikalɔ. Nyɔŋmɔ kɛɛ lɛ akɛ: “Kaaha ŋmiŋmi miimɔo, ni asaŋ otsui akafã; ejaakɛ Yehowa, o-Nyɔŋmɔ lɛ, fĩ osɛɛ yɛ he fɛɛ he ni oyaa.” (Yosh. 1:7-9) Kwɛ bɔ ni wiemɔi nɛɛ baawaje Yoshua aha! Ni lɛɛlɛŋ hu Nyɔŋmɔ fĩ esɛɛ, ejaakɛ yɛ afii ekpaa pɛ mli—beni shɛɔ afi 1467 D.Ŋ.B. lɛ, amɛkpata maji ni yɔɔ Shiwoo Shikpɔŋ lɛ nɔ lɛ ahiɛ.\nYEI NI YƆƆ EKÃA NI FĨ SHI YƐ NYƆŊMƆJAMƆ MLI\n8. Mɛɛ nɔkwɛmɔnɔ Rahab fee yɛ hemɔkɛyeli kɛ ekãa gbɛfaŋ?\n8 Yɛ afii ohai abɔ ni eho lɛ amli lɛ, yei babaoo ni yɔɔ ekãa efĩ shi akɛ Yehowa jálɔi. Ákɛ nɔkwɛmɔnɔ lɛ, Rahab ni ji yoo ajwamaŋ ni jɛ Yeriko lɛ hé Nyɔŋmɔ nɔ eye, ená ekãa ni ekɛ shikpálɔi enyɔ ni Yoshua tsu lɛ yatee, ni eha maŋtsɛ lɛ sapatei lɛ wó he kroko gbɛ amɛtere. Abaa lɛ kɛ ewe lɛ fɛɛ yi beni Israelbii lɛ ŋɔ Yeriko lɛ. Rahab kpa ejwamaŋbɔɔ lɛ, ekɛ anɔkwayeli já Yehowa, ni ebatsɔ Mesia lɛ blemanyɛ. (Yosh. 2:1-6; 6:22, 23; Mat. 1:1, 5) Ajɔɔ lɛ yɛ hemɔkɛyeli kɛ ekãa ni ejie lɛ kpo lɛ hewɔ!\n9. Mɛɛ gbɛ nɔ Debora, Barak, kɛ Yael fee ekãa?\n9 Yɛ Yoshua gbele sɛɛ aaafee afi 1450 D.Ŋ.B. lɛ, kojolɔi baye Israel nɔ. Beni Maŋtsɛ Yabin ni eji Kanaannyo lɛ kɛ afii 20 ewa Israelbii lɛ ayi dɛŋdɛŋ sɛɛ lɛ, Nyɔŋmɔ ha gbalɔyoo Debora kanya Kojolɔ Barak koni efee sane lɛ he nɔ ko. Barak bua hii 10,000 naa yɛ Tabor Gɔŋ lɛ nɔ, ni esaa ehe koni ekɛ Yabin tatsɛ Sisera, ní kɛ etabilɔi kɛ dade shwiilii 900 lɛ ekpeleke shi kɛtee Kishon jɔɔ lɛŋ lɛ ayawu. Beni Israelbii lɛ kpeleke shi kɛtee jɔɔ lɛŋ lɛ, Nyɔŋmɔ ha faa ko tue trukaa ni ebawo tagbamɔhe lɛ ŋmɔtɔ, ni no ha Kanaanbii lɛ ashwiilii lɛ fũ. Barak hii lɛ ye kunim, ni “Sisera ta lɛ fɛɛ nyɔnyɔɔ yɛ klante naa.” Sisera diɛŋtsɛ yaba abo yɛ Yael buu lɛ mli, shi Yael gbe lɛ beni wɔ nyɔ enɔ lɛ. Taakɛ Debora gba lɛ, akɛ kunimyeli nɛɛ mli “anunyam lɛ” ha yoo, ni ji Yael. Akɛni Debora, Barak, kɛ Yael fee ekãa hewɔ lɛ, Israel “shikpɔŋ lɛ nɔ jɔ afii nyɔŋmai ejwɛ.” (Koj. 4:1-9, 14-22; 5:20, 21, 31) Hii kɛ yei ni jáa Nyɔŋmɔ lɛ babaoo ejie hemɔkɛyeli kɛ ekãa ni tamɔ nakai kpo.\nWƆWIEMƆI BAANYƐ AKANYA MƐI KROKOMƐI\n10. Mɛni hewɔ abaanyɛ akɛɛ akɛ wɔwiemɔi baanyɛ akanya mɛi krokomɛi lɛ?\n10 Wɔwiemɔi baanyɛ awo Yehowa jálɔi krokomɛi ekãa. Yɛ afi 1000 D.Ŋ.B. afii lɛ amli lɛ, Maŋtsɛ David kɛɛ ebi Salomo akɛ: “Wajemɔ ohe ní ofee ekãa; kaashe gbeyei ni otsui akafã! ejaakɛ Yehowa Nyɔŋmɔ, ni ji mi-Nyɔŋmɔ lɛ, kɛo yɛ; ekwaŋo ni esaa eshiŋo kɛyashi beyinɔ ní ooogbe Yehowa we lɛ sɔɔmɔ lɛ he nitsumɔ lɛ fɛɛ naa.” (1 Kron. 28:20) Salomo fee ekãa ni ema Yehowa sɔlemɔtsu kpeteŋkpele lɛ yɛ Yerusalem.\n11. Mɛɛ gbɛ nɔ ekãa ni Israel gbekɛ yoo ko kɛwie lɛ tsake nuu ko shihilɛ?\n11 Yɛ afi 900 D.Ŋ.B. afii lɛ amli lɛ, ekãa ni Israel gbekɛ yoo fioo ko kɛwie lɛ ha ajɔɔ kpitiyelɔ ko. No mli lɛ gbekɛ yoo lɛ yɛ nomŋɔɔ mli, ni eesɔmɔ yɛ Siria tatsɛ Naeman ni yeɔ kpiti lɛ shĩa. Gbekɛ yoo lɛ le naakpɛɛ nibii ni Yehowa tsɔ Elisha nɔ efee lɛ, ni eha Naeman ŋa lɛ le akɛ kɛ́ ewu lɛ tee Nyɔŋmɔ gbalɔ ni yɔɔ Israel lɛ ŋɔɔ lɛ, abaatsa lɛ. Naeman tee Israel, atsa lɛ yɛ naakpɛɛ gbɛ nɔ, ni ebatsɔ Yehowa jálɔ. (2 Maŋ. 5:1-3, 10-17) Kɛ́ oji gbekɛ fioo ni sumɔɔ Nyɔŋmɔ tamɔ nakai gbekɛ yoo lɛ, Yehowa baanyɛ aha oná ekãa kɛye otsɔɔlɔi, oklasbii, kɛ mɛi krokomɛi odase.\n12. Te Maŋtsɛ Hezekia wiemɔi lɛ ná ewebii lɛ anɔ hewalɛ eha tɛŋŋ?\n12 Kɛ́ wɔkɛ wiemɔi ni sa tsu nii beni mɔ ko kɛ haomɔi miikpe lɛ, ebaanyɛ ekanya lɛ. Beni Ashurbii lɛ baa ní amɛbatutua Yerusalem yɛ afi 700 D.Ŋ.B. afii lɛ amli lɛ, Maŋtsɛ Hezekia kɛɛ ewebii lɛ akɛ: “Nyɛwajea nyɛhe ní nyɛfea ekãa! Nyɛkashea gbeyei ni nyɛtsui akafãa yɛ Ashur maŋtsɛ lɛ kɛ asafo babaoo ní kɛ lɛ nyiɛ lɛ hewɔ! Shi mɔ ni kɛ wɔ yɔɔ lɛ da fe mɔ ni kɛ lɛ yɔɔ lɛ: Lɛ lɛ heloo nine kɛ lɛ yɔɔ lɛ; shi wɔ lɛ, Yehowa, wɔ-Nyɔŋmɔ lɛ, kɛ wɔ yɔɔ, koni eye ebua wɔ, ní ewu wɔtai eha wɔ!” Te maŋbii lɛ fee amɛnii yɛ ewiemɔi lɛ ahe amɛha tɛŋŋ? Eha amɛfee ekãa. Ejaakɛ Biblia lɛ kɛɔ akɛ, ‘Maŋ lɛ ŋɔ amɛhiɛ amɛfɔ̃ Hezekia wiemɔi lɛ anɔ’! (2 Kron. 32:7, 8) Wiemɔi ni tamɔ nakai nɔŋŋ baanyɛ aha wɔ kɛ Kristofoi krokomɛi afee ekãa beni yiwalɔi miisu wɔtsui.\n13. Mɛɛ nɔkwɛmɔnɔ Maŋtsɛ Ahab tsulɔ Obadia fee yɛ ekãa gbɛfaŋ?\n13 Bei komɛi lɛ wɔkɛ wɔnifeemɔi tsɔɔ akɛ wɔyɛ ekãa, shi jeee wɔwiemɔi pɛ. Yɛ afi 900 D.Ŋ.B. afii lɛ amli lɛ, Maŋtsɛ Ahab tsulɔ Obadia fee ekãa, ni eŋɔ Yehowa gbalɔi oha etee “tɛkploi amli mɛi nyɔŋmai-enumɔ-enumɔ,” bɔni afee ni akagbe amɛ yɛ Maŋnyɛ Yezebel, yiwalɔ lɛ fãmɔ naa. (1 Maŋ. 18:4) Taakɛ Obadia ní sheɔ Nyɔŋmɔ gbeyei lɛ fee lɛ, Yehowa anɔkwa tsuji babaoo ni yɔɔ ŋmɛnɛ lɛ kɛ ekãa ebaa amɛnyɛmimɛi héyelilɔi lɛ ayi, kɛtsɔ amɛhe saji ni amɛhaaa yiwalɔi ale lɛ nɔ.\nESTER—MAŊNYƐ NI YƆƆ EKÃA\n14, 15. Mɛɛ gbɛ nɔ Maŋnyɛ Ester jie hemɔkɛyeli kɛ ekãa kpo, ni mɛni jɛ mli kɛba?\n14 Yɛ afi 400 D.Ŋ.B. afii lɛ amli beni yiwalɔ Haman tsɔ ŋaa koni ebule Yudafoi ni yɔɔ Persia Nɔyelihe lɛ mli ni no ha amɛwala yaje oshara mli lɛ, Maŋnyɛ Ester jie hemɔkɛyeli kɛ ekãa kpele kpo. Yudafoi lɛ ye ŋkɔmɔ, ni amɛhi ŋmaa, ni ekã shi faŋŋ akɛ amɛjɛ amɛtsuiŋ fɛɛ amɛsɔle! (Ester 4:1-3) No mli lɛ Maŋnyɛ Ester ehao waa. Etsɛkwɛ̃ bi Mordekai ha akɛ mla ni awo akɛ akpata Yudafoi lɛ ahiɛ lɛ he wolo lɛ eko yaha lɛ, ni efã Ester koni eyana maŋtsɛ lɛ ni ekpá fai eha enyɛmimɛi Yudafoi lɛ. Shi mɔ fɛɛ mɔ ni yaa maŋtsɛ lɛ hiɛ beni atsɛko lɛ lɛ, agbeɔ lɛ.—Ester 4:4-11.\n15 Fɛɛ sɛɛ lɛ, Mordekai kɛɛ Ester akɛ: ‘Kɛ́ obu onaa lɛ, no lɛ walaheremɔ aaajɛ he kroko ate shi. Shi nɛkɛ be nɛɛ hewɔ nɔŋŋ onine shɛ maŋnyɛyeli lɛ nɔ jiŋŋ, namɔ le?’ Ester wo Mordekai hewalɛ koni eyabua Yudafoi ni yɔɔ Shushan lɛ fɛɛ naa, ní amɛhi ŋmaa amɛha lɛ. Ester wie akɛ: ‘Mi hu mahi ŋmaa nakai nɔŋŋ. Kɛkɛ ní maya maŋtsɛ lɛ ŋɔɔ tsɛ jeee mla lɛ naa ni; ni kɛji milaaje hu, belɛ milaaje!’ (Ester 4:12-17) Ester fee ekãa, ni taakɛ wolo ni egbɛ́i kã nɔ lɛ tsɔɔ lɛ, Nyɔŋmɔ kpɔ̃ ewebii lɛ. Ŋmɛnɛ lɛ, Kristofoi ni afɔ amɛ mu lɛ kɛ amɛnanemɛi ni ejɔɔ amɛhe nɔ lɛ jieɔ ekãa ni tamɔ nakai nɔŋŋ kpo kɛ́ amɛkɛ kai miikpe—ni ‘Mɔ ni boɔ sɔlemɔi atoi lɛ’ fĩɔ amɛsɛɛ daa.—Nyɛkanea Lala 65:3; 118:6.\n“HA OTSUI ANYƆ OMLI”\n16. Mɛni gbekɛbii ni yɔɔ Kristofoi asafo lɛ mli lɛ baanyɛ akase kɛjɛ Yesu nɔkwɛmɔnɔ lɛ mli?\n16 Be ko yɛ klɛŋklɛŋ afii 100 Ŋ.B. lɛ, ayana Yesu ní no mli lɛ eye afii 12 lɛ yɛ sɔlemɔtsu lɛ mli, “ni eta shi yɛ tsɔɔlɔi lɛ ateŋ eebo amɛ toi ni eebibii amɛ nii.” Ni “mɛi fɛɛ ni boɔ lɛ toi lɛ naa kpɛ amɛhe yɛ enilee kɛ ehetoi ni ehaa lɛ ahewɔ.” (Luka 2:41-50) Yesu edako moŋ, shi eyɛ hemɔkɛyeli kɛ ekãa bɔ ni ha ebibii tsɔɔlɔi ni hiɛ efã ni yɔɔ sɔlemɔtsu lɛ mli lɛ saji. Kɛ́ gbekɛbii ni yɔɔ Kristofoi asafo lɛ mli ŋmɛnɛ lɛ ha Yesu nɔkwɛmɔnɔ lɛ hi amɛjwɛŋmɔ mli lɛ, ebaaha amɛŋɔ hegbɛ fɛɛ hegbɛ kɛha ‘mɛi fɛɛ ni biɔ amɛ hiɛnɔkamɔ ní yɔɔ amɛmli lɛ shishi lɛ hetoo.’—1 Pet. 3:15.\n17. Mɛni hewɔ Yesu wo ekaselɔi lɛ hewalɛ ni ‘amɛha amɛtsui anyɔ amɛmli’ lɛ, ni mɛni hewɔ esa akɛ wɔ hu wɔfee ekãa lɛ?\n17 Yesu wo mɛi hewalɛ ni ‘amɛha amɛtsui anyɔ amɛmli.’ (Mat. 9:2, 22) Ekɛɛ ekaselɔi lɛ akɛ: “Naa, ŋmɛlɛtswaa lɛ miiba ni eshɛ po, ni nyɛbaagbɛ nyɛshwã ni mɔ fɛɛ mɔ aaakɔ egbɛ, ni nyɛaashi mi kome; shi jeee mi kome ni, ejaakɛ tsɛ lɛ kɛ mi yɛ. Miikɛɛ nyɛ nii nɛɛ, koni nyɛwo nyɛtsui yɛ mimli. Je lɛŋ lɛ, hejaramɔ nyɛnáa, shi kɛlɛ nyɛtsui anyɔa nyɛmli: miye je lɛ nɔ kunim.” (Yoh. 16:32, 33) Taakɛ ebalɛ yɛ Yesu mra be mli sɛɛnyiɛlɔi lɛ agbɛfaŋ lɛ, je lɛ nyɛ̃ɔ wɔ, shi nyɛkahaa wɔfea tamɔ je lɛ. Kɛ́ wɔjwɛŋ bɔ ni Nyɔŋmɔ Bi lɛ fee ekãa lɛ nɔ lɛ, no baawaje wɔ koni wɔkaha je nɛɛ miiwo wɔhe muji. Eye je lɛ nɔ kunim, ni wɔ hu wɔbaanyɛ wɔfee nakai nɔŋŋ.—Yoh. 17:16; Yak. 1:27.\n18, 19. Mɛɛ hemɔkɛyeli kɛ ekãa he nɔkwɛmɔnɔ Paulo fee?\n18 Bɔfo Paulo damɔ kai srɔtoi anaa. Be ko lɛ, kɛjeee Roma asraafoi lɛ ni yaje jɛmɛ lɛ, kulɛ Yudafoi ni yɔɔ Yerusalem lɛ tserɛ emli. Nyɔɔŋ lɛ, “Nuŋtsɔ lɛ badamɔ emasɛi ni ekɛɛ: Paulo, ha otsui anyɔ omli, ejaakɛ bɔ ni oye mihe odase yɛ Yerusalem nɛɛ, ja oyaye odase nakai nɔŋŋ yɛ Roma hu.” (Bɔf. 23:11) Nakai pɛpɛɛpɛ Paulo fee.\n19 Paulo kã “bɔfoi agboi” lɛ ni tao akɛ amɛfite asafo ni yɔɔ Korinto lɛ ahiɛ waa ní esheee gbeyei. (2 Kor. 11:5; 12:11) Ákɛ mɔ ni tamɔɔɔ mɛi nɛɛ, Paulo yɛ odaseyelii ni tsɔɔ akɛ eji bɔfo—awo lɛ tsuŋ, ayi lɛ, ena nɔ̃ yɛ gbɛfai amli, ena nɔ̃ yɛ hei krokomɛi, hɔmɔ ye lɛ, kumai ye lɛ, eshi kpe, ni asafoi lɛ hu ahe susumɔ hao lɛ. (Nyɛkanea 2 Korintobii 11:23-28.) Mɛɛ hemɔkɛyeli kɛ ekãa he nɔkwɛmɔnɔ po nɛ—ni fɛɛ tsɔɔ akɛ Nyɔŋmɔ ji mɔ ni waje lɛ!\n20, 21. (a) Okɛ nɔkwɛmɔnɔ ni tsɔɔ akɛ esa akɛ wɔya nɔ wɔfee ekãa lɛ aha. (b) Mɛɛ shihilɛi amli esa akɛ wɔfee ekãa, ni mɛɛ nɔmimaa wɔbaanyɛ wɔná?\n20 Jeee Kristofoi fɛɛ kɛ yiwaa ni naa wa baakpe. Kɛlɛ, ekãa he miihia wɔ fɛɛ koni wɔnyɛ wɔdamɔ shihilɛi ni mli wawai anaa. Naa nɔkwɛmɔnɔ ko: Oblanyo ko ni yɔɔ Brazil lɛ kɛ ehe yadɔmɔ yiwalɔi akuu ko he. Beni ekase Biblia lɛ, eyɔse akɛ ehe miihia ni efee tsakemɔi, shi bei pii lɛ agbeɔ mɔ fɛɛ mɔ ni shiɔ kuu lɛ mli lɛ. Esɔle, ni ejɛ ŋmalɛi lɛ amli egbála nɔ hewɔ ni enyɛŋ eya nɔ ekɛ kuu lɛ abɔ lɛ mli etsɔɔ amɛhiɛnyiɛlɔ lɛ. Amɛŋmɛ oblanyo lɛ gbɛ ni eshi ní amɛyeee lɛ awui ko, ni ebatsɔ Maŋtsɛyeli shiɛlɔ.\n21 Ebiɔ ekãa dani wɔbaanyɛ wɔshiɛ sanekpakpa lɛ. Su nɛɛ he miihia Kristofoi oblahii kɛ oblayei bɔni afee ni amɛya nɔ amɛye anɔkwa yɛ skul. Ekolɛ ebaabi ni mɔ aná ekãa koni enyɛ ebi gbɛ yɛ nitsumɔhe, bɔni afee ni enyɛ eya kpokpaa wulu nɔ kpee ko fãi srɔtoi lɛ fɛɛ. Wɔyɛ enɛ he nɔkwɛmɔnii babaoo. Ekɔɔɔ he eko naagba ni wɔkɛkpeɔ lɛ, Yehowa baabo ‘wɔhemɔkɛyeli sɔlemɔ’ lɛ toi. (Yak. 5:15) Ni wɔyɛ nɔmimaa akɛ ebaanyɛ eha wɔ emumɔ krɔŋkrɔŋ lɛ koni no aha ‘wɔwaje wɔhe ni wɔfee ekãa jogbaŋŋ’!\nHenok kɛ ekãa shiɛ yɛ jeŋ fɔŋ ko mli\nYael waje ehe ni efee ekãa


Yesu Yaye Nii yɛ Simon Shĩa Lɛ | Yesu Wala Shihilɛ\nMATEO 26:6-13 MARKO 14:3-9 YOHANE 11:55–12:11\nYESU KU ESƐƐ ETEE BETANIA, YƐ YERUSALEM MASƐI\nMARIA FƆSE MU NI JEƆ ŊMA ESHWIE YESU NƆ\nBe ni Yesu shi Yeriko lɛ, ewó ehiɛ ewo Betania. Gbɛfãa nɛɛ biɔ ni amɛnyiɛ gbɛ ni nɔ nyiɛmɔ wa ni jekɛmɔ aaafee kilomitai 20 nɔ kɛkwɔ gɔŋ. Yeriko maŋ lɛ yɛ jɔɔ mli ni Betania yɛ gɔŋ nɔ. Betania ji he ni Lazaro kɛ enyɛmimɛi yei enyɔ lɛ yɔɔ, ni akrowa bibioo nɛɛ kɛ Yerusalem jekɛmɔ aaafee kilomitai 3, ni ekã Oliv Gɔŋ lɛ boka.\nYudafoi babaoo ebashɛ Yerusalem momo kɛhã Hehoo lɛ. Amɛba mra “koni amɛyatsuu amɛhe yɛ kusum naa,” ejaakɛ ekolɛ amɛta gbonyo he loo amɛfee nɔ ko ni ewo amɛhe muji. (Yohane 11:55; 4 Mose 9:6-10) Mɛi ni eba mra nɛɛ ateŋ mɛi komɛi bua amɛhe naa yɛ sɔlemɔwe lɛ. Amɛmiikwɛ akɛ Yesu baaba Hehoo lɛ lo.—Yohane 11:56.\nMɛi miiwie nibii srɔtoi yɛ Yesu he. Jamɔŋ hiɛnyiɛlɔi lɛ ekomɛi miitao amɛmɔ lɛ ni amɛgbe lɛ. Amɛfã akɛ, kɛ́ mɔ ko ná le he ni Yesu yɔɔ lɛ, ebakɛɛ amɛ “koni amɛyamɔ lɛ.” (Yohane 11:57) Be ni Yesu tee Lazaro shi lɛ, jamɔŋ hiɛnyiɛlɔi nɛɛ ka akɛ amɛbaagbe Yesu. (Yohane 11:49-53) No hewɔ lɛ, ŋwanejee ko bɛ he akɛ mɛi komɛi baasusu akɛ Yesu kɛ ehe baatee.\nYesu bashɛ Betania Sohaa, no mli lɛ, “eshwɛ gbii ekpaa dani Hehoo lɛ baashɛ.” (Yohane 12:1) Gbi kroko (ni ji Hejɔɔmɔ Gbi, Nisan 8) baaje shishi be ni hulu enyɔ shi. No hewɔ lɛ, eyashɛ dani Hejɔɔmɔ Gbi lɛ shɛ. Kulɛ enyɛŋ eshi Yeriko yɛ Hejɔɔmɔ Gbi—ni ji Sohaa be ni hulu enyɔ shi kɛyashi Hɔɔ be ni hulu enyɔ shi—lɛ nɔ, ejaakɛ Yudafoi lɛ amla lɛ eŋmɛɛɛ gbɛ ni afã gbɛ yɛ Hejɔɔmɔ Gbi lɛ nɔ. Ekolɛ Yesu tee Lazaro shĩa lɛ, taakɛ efee be ko ni eho lɛ.\nNuu ko ni atsɛɔ lɛ Simon ni yɔɔ Betania lɛ fɔ̃ Yesu kɛ enanemɛi lɛ kɛ Lazaro nine kɛhã niyeli yɛ Hɔɔ gbɛkɛ mli. Atsɛɔ Simon akɛ “kpitiyelɔ,” ejaakɛ ekolɛ tsutsu ko lɛ eji kpitiyelɔ, ni Yesu tsa lɛ. Marta bɔi gbɔi lɛ sɔɔmɔ taakɛ ale ni efɔɔ feemɔ lɛ. Maria hu hiɛ edɔ yɛ Yesu he waa aahu akɛ enifeemɔ lɛ tee naataamɔ ko shi.\nMaria jwa alabastro tɔ ko ní “mu ni jeɔ ŋma, nardo mu krɔŋŋ, . . . ni ŋmɛɔ nsɛnii tɛ kome” yɔɔ mli lɛ naa. (Yohane 12:3) Mu nɛɛ jara wa waa (denarioi 300), ejara baafee nitsulɔ afi nyɔmɔwoo! Maria fɔse mu lɛ eshwie Yesu yiteŋ kɛ naji ahe, ni ekɛ eyitsɔi tsumɔ Yesu naji ahe. Mu nɛɛ ŋma lɛ yi shĩa lɛ fɛɛ tɔ.\nKaselɔi lɛ amli wo la ni amɛbi akɛ: “Mɛni hewɔ afite mu ni jeɔ ŋma nɛɛ?” (Marko 14:4) Yuda Iskariot wie eshi akɛ: “Mɛni hewɔ ahɔ̃ɔɔ mu ni jeɔ ŋma nɛɛ denarioi ohai etɛ ni akɛhã ohiafoi?” (Yohane 12:5) Jeee ohiafoi ahe Yuda foɔ. Ejaakɛ ejuɔ shika ni yɔɔ adeka ni ekɛtoɔ ehãa kaselɔi lɛ mli lɛ.\nYesu fã Maria he ekɛɛ: “Mɛni hewɔ nyɛgbaa yoo lɛ naa? Etsu nitsumɔ kpakpa ehã mi. Ejaakɛ ohiafoi lɛ nyɛkɛ amɛ yɛ daa, shi mi lɛ jeee daa mikɛ nyɛ baahi shi. Be ni yoo nɛɛ fɔse mu ni jeɔ ŋma nɛɛ eshwie migbɔmɔtso lɛ nɔ lɛ, efee koni ekɛsaa mi eto mifuu lɛ. Lɛɛlɛŋ, miikɛɛ nyɛ akɛ, he fɛɛ he ni abaashiɛ sane kpakpa nɛɛ yɛ, yɛ jeŋ fɛɛ lɛ, abaagba nɔ ni yoo nɛɛ fee nɛɛ hu ni akɛkai lɛ.”—Mateo 26:10-13.\nEye fe gbi kome yɛ Betania, ni mɛi ená ele akɛ Yesu eba. Enɛ hewɔ lɛ, Yudafoi babaoo ba Simon shĩa lɛ, koni amɛbakwɛ Yesu, shi jeee lɛ pɛ, amɛmiitao amɛna Lazaro ni ji “mɔ ni [Yesu tee] lɛ shi kɛjɛ gbohii ateŋ lɛ hu.” (Yohane 12:9) Agbɛnɛ, osɔfoi tsiifoi lɛ tee Yesu kɛ Lazaro fɛɛ yi nɔ apam akɛ amɛbaagbe amɛ. Jamɔŋ hiɛnyiɛlɔi nɛɛ susuɔ akɛ Lazaro ni atee lɛ shi lɛ hewɔ ni mɛi babaoo heɔ Yesu nɔ amɛyeɔ lɛ. Jamɔŋ hiɛnyiɛlɔi nɛɛ ayitseiaŋ wala diɛŋtsɛ!\nMɛni he Yudafoi ni yɔɔ sɔlemɔwe lɛ wieɔ lɛ?\nMɛni hewɔ Yesu yashɛ Betania Sohaa, shi jeee Hɔɔ lɛ?\nMɛni Maria fee ni tee naataamɔ shi? Mɛɛ gbɛ nɔ Yesu fã Maria he yɛ?\nMɛni tsɔɔ akɛ osɔfoi tsiifoi lɛ ayitseiaŋ wala?


Ahã Osɔfo Ko Sanebimɔi Ahetoo—“Mɛni Hewɔ Nyɔŋmɔ Gbe Mibinuu Lɛ?”\nKANEMƆ YƐ Afrikaans Albania Amharic Arabic Armenia Azerbaijani Basque Blɔfo Catalan Cebuano Croatia Czech Denmark Dutch Efik Estonia Ewe Fiji Finland Fon French Ga Galician Georgia Germany Hebri Hela Hungary Iban Igbo Iloko Indonesia Italia Italia Mumuii Awiemɔ Japan Kinyarwanda Kirghiz Korea Lithuania Malagasy Malayalam Myanmar Ndebele (Zimbabwe) Norway Oromo Pangasinan Persia Poland Portugal (Portugal) Portuguese (Brazil) Romania Russia Sango Serbia (Roma) Serbian (Cyrillic) Shona Sidama Sinhala Slovak Slovenia Spania Sunda Swahili Sweden Tagalog Thailand Turkey Twi Ukrain Uzbek Valencian Vietnam Yoruba\nAhã Osɔfo Ko Sanebimɔi Ahetoo\nGbi ko lɛ, yoo ko ni atsɛɔ lɛ Eliso ni eji Yehowa Odasefonyo lɛ tee yoo ko shĩa ekɛ lɛ miikase Biblia lɛ, kɛkɛ ni mɛi enyɔ komɛi ni yoo lɛ kpaaa amɛ gbɛ ba eŋɔɔ. Be ni yoo lɛ gbele shinaa lɛ, naa osɔfo ko kɛ eŋa. No mli lɛ, Eliso enu akɛ gbalashihilɛ mli hefatalɔi nɛɛ abinuu kome pɛ ni amɛyɔɔ lɛ egbo etsɛko tsɔ.\nBe ni Eliso jɛ etsuiŋ ehã amɛ kpoo lɛ, amɛjwa yaafo. Osɔfo lɛ kɛ mlifu wie akɛ: “Minaaa nɔ hewɔ ni Nyɔŋmɔ ŋmɛ gbɛ ni nɔ ko fɔŋ tamɔ nɛkɛ ba minɔ! Mɛni hewɔ esa akɛ ehã mibinuu kome pɛ lɛ agbo? Misɔmɔ Nyɔŋmɔ afii 28 sɔŋŋ, mifee nibii kpakpai babaoo hu, ni nɛkɛ ji bɔ ni ewo mi nyɔmɔ! Mɛni hewɔ Nyɔŋmɔ gbe mibinuu lɛ?”\nEliso gbala mli etsɔɔ amɛ akɛ, jeee Nyɔŋmɔ ji mɔ ni gbe amɛbi lɛ. Agbɛnɛ hu, ekɛ amɛ susu saji tamɔ kpɔmɔ nɔ lɛ, gbohiiashitee lɛ, kɛ nɔ hewɔ ni Nyɔŋmɔ ŋmɛɔ gbɛ ni nibii gbohii baa lɛ ahe. Osɔfo lɛ kɛ eŋa lɛ fɛɛ kɛɛ Eliso akɛ ehã amɛ sanebimɔi ni amɛsɔle aahu yɛ he lɛ ahetoo.\nEnɔ otsi lɛ, osɔfo lɛ kɛ eŋa lɛ bafata yoo lɛ he, ni Eliso kɛ amɛ kase Biblia lɛ. No mli lɛ, Eliso kɛ yoo lɛ miikase Mɛni Biblia lɛ Tsɔɔ Diɛŋtsɛ? wolo lɛ, saneyitso ni ji, “Hiɛnɔkamɔ Diɛŋtsɛ Ni Yɔɔ Kɛhã Osuɔlɔi Ni Egboi Lɛ.” Osɔfo lɛ kɛ eŋa lɛ ná nikasemɔ lɛ he miishɛɛ, ni amɛkɛ amɛhe wo mli.\nSɛɛ mli lɛ, amɛyi enyɔ lɛ fɛɛ tee kpee krɛdɛɛ ni Yehowa Odasefoi fee yɛ Tbilisi, yɛ Georgia lɛ eko. Suɔmɔ kɛ ekomefeemɔ ni amɛna yɛ wɔnyɛmimɛi lɛ ateŋ lɛ ná amɛnɔ hewalɛ waa—amɛbɔ mɔdɛŋ waa yɛ be ni eho lɛ mli akɛ amɛbaaye amɛbua amɛsɔlemɔ bii lɛ koni amɛná sui nɛɛ, shi amɛyayeee omanye.


Mɛni Ji Yerusalem Hee ni Kpojiemɔ wolo lɛ wie he lɛ?\nKANEMƆ YƐ Afrikaans Albania Amharic Arabic Arabic (Lebanon) Armenia Azerbaijani Baoule Bashkir Batak (Toba) Bislama Blɔfo Catalan Cebuano Chavacano Chichewa Chinese (Shanghainese) Chinese (Sichuanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Croatia Czech Denmark Dutch Estonia Ewe Faroese Fiji Finland Fon French Ga Georgia Germany Gun Haitian Creole Hebri Hela Hiligaynon Hungary Iceland Igbo Iloko Indonesia Isoko Italia Japan Kamba Kannada Kikaonde Kiluba Kinyarwanda Kirghiz Kiribati Kirundi Korea Kwanyama Kyangonde Lingala Lithuania Low German Luganda Luo Luvale Malagasy Malay Malayalam Malta Mambwe-Lungu Moore Myanmar Ndebele (Zimbabwe) Ndonga Norway Nzema Oromo Ossetia Pangasinan Persia Poland Portugal (Portugal) Portuguese (Brazil) Punjabi (Shahmukhi) Romania Russia Sango Serbia (Roma) Serbian (Cyrillic) Setswana Seychelles Creole Shona Sidama Sinhala Slovak Slovenia Spania Sunda Swahili Swati Sweden Tagalog Tatar Telugu Tetun Dili Thailand Tigrinya Tsonga Turkey Twi Tzotzil Ukrain Urdu Uruund Valencian Venda Vietnam Welsh Yoruba Zapotec (Quiatoni) Zulu\nMɛni Ji Yerusalem Hee Lɛ?\nWiemɔ “Yerusalem Hee” lɛ, jeɔ kpo shii enyɔ yɛ Biblia lɛ mli, ni eji mfonirifeemɔŋ maŋ ni damɔ shi kɛhã Yesu sɛɛnyiɛlɔi ni baaya ŋwɛi ni kɛ lɛ baaye nɔ yɛ Nyɔŋmɔ Maŋtsɛyeli lɛ mli lɛ. (Kpojiemɔ 3:12; 21:2) Biblia lɛ tsɔɔ akɛ, abaanyɛ atsɛ kuu nɛɛ akɛ Kristo ayemforo hu.\nNibii ni baawa wɔ ni wɔna nɔ ni Yerusalem Hee lɛ damɔ shi kɛhã\nYerusalem Hee lɛ yɛ ŋwɛi. Be fɛɛ be ni Biblia lɛ baatsĩ Yerusalem Hee lɛ tã lɛ, awieɔ akɛ eekpeleke shi kɛmiijɛ ŋwɛi, ni ŋwɛibɔfoi miibu egbói lɛ anaa yɛ jɛmɛ. (Kpojiemɔ 3:12; 21:2, 10, 12) Agbɛnɛ hu, maŋ lɛ dalɛ lɛ hãa wɔnaa akɛ, ejeee maŋ ko ni yɔɔ shikpɔŋ lɛ nɔ. Kɛ́ asusu lɛ efeɔ “stadioi, loo shitoi 12,000” kɛbɔle. * (Kpojiemɔ 21:16; Ga Biblia hee) No hewɔ lɛ, ekwɔlɛ baanyɛ afee kilomitai 560 (mailii 350), ekwɔlɛ yaa ŋwɛiniiaŋ tɔ̃ɔ.\nYesu sɛɛnyiɛlɔi lɛ, ni ji Kristo ayemforo lɛ ni feɔ Yerusalem Hee lɛ. Atsɛɔ Yerusalem Hee lɛ akɛ “ayemforo lɛ, Gwantɛŋbi lɛ ŋa lɛ.” (Kpojiemɔ 21:9, 10) Yɛ mfonirifeemɔŋ sane nɛɛ mli lɛ, gwantɛŋbi lɛ damɔ shi kɛhã Yesu Kristo. (Yohane 1:29; Kpojiemɔ 5:12) “Gwantɛŋbi lɛ ŋa lɛ,” ni ji Kristo ayemforo lɛ damɔ shi kɛhã Kristofoi ni baayafata Yesu he yɛ ŋwɛi lɛ. Biblia lɛ kɛ wekukpaa ni yɔɔ Yesu kɛ Kristofoi nɛɛ ateŋ lɛ toɔ wu kɛ ŋa he. (2 Korintobii 11:2; Efesobii 5:23-25) Kɛfata he lɛ, aŋmala “Gwantɛŋbi lɛ bɔfoi 12 lɛ agbɛ́ii 12 lɛ” yɛ Yerusalem Hee lɛ faneshi tɛi lɛ anɔ. (Kpojiemɔ 21:14) Sane mlitsɔɔmɔ fitsofitso nɛɛ hãa wɔnaa nɔ ni Yerusalem Hee lɛ ji, ejaakɛ atswa Kristofoi ni yɔɔ ŋwɛi hiɛnɔkamɔ lɛ “ama bɔfoi lɛ kɛ gbalɔi lɛ afaneshi lɛ nɔ.”—Efesobii 2:20.\nYerusalem Hee lɛ ji nɔyeli ko fã. Blema Yerusalem ji Israel maŋtiase, ni jɛmɛ ji he ni Maŋtsɛ David, ebi nuu Solomon, kɛ amɛseshibii lɛ “ta Yehowa maŋtsɛ sɛi lɛ nɔ” amɛye nɔ yɛ. (1 Kronika 29:23) No hewɔ lɛ, Yerusalem ni ji “maŋ krɔŋkrɔŋ lɛ,” damɔ shi kɛhã Nyɔŋmɔ nɔyeli ni yɔɔ David wekutɔkpaa lɛ mli lɛ. (Nehemia 11:1) Atsɛɔ Yerusalem Hee lɛ akɛ “maŋ krɔŋkrɔŋ” hu, ni mɛi ni feɔ maŋ krɔŋkrɔŋ nɛɛ ji mɛi ni baafata Yesu he yɛ ŋwɛi ‘kɛye shikpɔŋ lɛ nɔ akɛ maŋtsɛmɛi’ lɛ.—Kpojiemɔ 5:9, 10; 21:2.\nYerusalem hee lɛ baahã adesai aná jɔɔmɔi yɛ shikpɔŋ lɛ nɔ. Awieɔ Yerusalem Hee lɛ he akɛ ejɛ “Nyɔŋmɔ ŋɔɔ yɛ ŋwɛi miikpeleke shi,” ni enɛ tsɔɔ akɛ Nyɔŋmɔ kɛtsuɔ nibii ni yaa nɔ yɛ shikpɔŋ lɛ nɔ lɛ ahe nii. (Kpojiemɔ 21:2) Wiemɔ nɛɛ hãa wɔnaa akɛ, tsakpãa yɛ Yerusalem Hee lɛ kɛ Nyɔŋmɔ Maŋtsɛyeli lɛ teŋ. Nyɔŋmɔ kɛ Maŋtsɛyeli nɛɛ tsuɔ nii koni afee nɔ ni esumɔɔ yɛ “shikpɔŋ lɛ nɔ tamɔ bɔ ni afeɔ yɛ ŋwɛi lɛ.” (Mateo 6:10) Nyɔŋmɔ eto eyiŋ akɛ ebaajɔɔ adesai ni baahi shikpɔŋ lɛ nɔ lɛ; naa jɔɔmɔi lɛ fioo komɛi:\nEbaajie esha. “Wala nu faa” hoɔ kɛjɛɔ Yerusalem Hee lɛ mli, ni ehãa “wala tsei” ni “akɛtsaa jeŋmaji lɛ” nu. (Kpojiemɔ 22:1, 2) Tsamɔ ni abaatsa adesai yɛ mumɔŋ kɛ heloŋ fɛɛ nɛɛ baajie esha kɛya, ni ebaahã amɛná wala ni yeɔ emuu tamɔ bɔ ni Nyɔŋmɔ to kɛjɛ shishijee lɛ.—Romabii 8:21.\nWekukpaa kpakpa baahi Nyɔŋmɔ kɛ adesai ateŋ. Esha etsi adesai kɛje Nyɔŋmɔ he. (Yesaia 59:2) Kɛ́ ajie esha kɛje shihilɛ mli lɛ, ebaahã gbalɛ nɛɛ aba mli kɛmɔ shi: “Nyɔŋmɔ mama tsũ lɛ yɛ gbɔmɛi ateŋ, ni ekɛ amɛ baahi shi, ni amɛbaatsɔmɔ emaŋ. Ni Nyɔŋmɔ diɛŋtsɛ kɛ amɛ baahi shi.”—Kpojiemɔ 21:3.\nEbaafo piŋmɔ kɛ gbele sɛɛ. Nyɔŋmɔ baatsɔ E-Maŋtsɛyeli lɛ nɔ ‘etsumɔ amɛhiŋmɛiiaŋ yaafonui fɛɛ, ni gbele bɛ dɔŋŋ, ni mɔ ko yeŋ awerɛho dɔŋŋ, ni mɔ ko woŋ yara ko hu dɔŋŋ, ni mɔ ko hu piŋŋ dɔŋŋ.’—Kpojiemɔ 21:4.\n^ kk. 2 Stadio ji susumɔnɔ ni Romabii kɛtsu nii, ni stadio kome feɔ mitai 185 (nanetalɔi 607).\nBiblia Lɛ Mumɔŋ Bɔɔ Nii Sanebimɔi Ni Biblia Lɛ Ehã Hetoo\nKɛmaje Mɔ Ko Kɛmaje Mɔ Ko Mɛni Ji Yerusalem Hee Lɛ?\nijwbq sane 145


Amɔ Yesu yɛ Getsemane | Biblia Mli Nikasemɔi Kɛhã Gbekɛbii\nYesu kɛ bɔfoi lɛ nyiɛ kɛtsɔ Kidron Jɔɔ lɛ mli kɛtee Oliv Gɔŋ lɛ nɔ. No mli lɛ atswa maŋkɛ ŋmɛlɛ 12 kɛ sɛɛ, ni nyɔɔŋtsere lɛ eye emuu. Be ni amɛshɛ Getsemane abɔɔ lɛ mli lɛ, Yesu kɛɛ amɛ akɛ: “Nyɛhia biɛ ni nyɛyaa nɔ nyɛbua.” Kɛkɛ ni Yesu tee ehiɛ fioo ni eyakula shi esɔle ehã Yehowa. No mli lɛ, ehao waa. Ekɛɛ Yehowa akɛ: “Afee bɔ ni bo osumɔɔ.” Kɛkɛ ni Yehowa tsu ŋwɛibɔfo ko ní ebawo Yesu hewalɛ. Be ni Yesu ku esɛɛ eba bɔfoi lɛ aŋɔɔ lɛ, ena akɛ amɛmiiwɔ. Ekɛɛ amɛ akɛ: ‘Nyɛtea shi! Jeee be ni akɛwɔɔ nɛ! Be ni akɛ mi baahã mihenyɛlɔi lɛ eshɛ.’\nEtsɛɛɛ ni Yuda ba jɛmɛ. Be ni ebaa lɛ, mɛi pii fata ehe ni amɛhiɛ klantei kɛ tsei. Yuda le akɛ ebaana Yesu yɛ jɛmɛ, ejaakɛ Yesu kɛ ekaselɔi lɛ fɔɔ jɛmɛ yaa. Yuda ekɛɛ asraafoi lɛ akɛ ebaafee nɔ ko ni baahã amɛyɔse Yesu. No hewɔ lɛ, be ni amɛshɛ jɛmɛ lɛ, etee Yesu ŋɔɔ ni ekɛɛ lɛ akɛ: ‘Tsɔɔlɔ, miiŋa bo.’ Kɛkɛ ni eshɔ enaa. Yesu kɛɛ lɛ akɛ: ‘Yuda, ani okɛ naashɔmɔ miijie mi oohã?’\nYesu badamɔ mɛi lɛ ahiɛ ni ebi amɛ akɛ: “Namɔ nyɛtaoɔ?” Amɛkɛɛ lɛ akɛ: “Yesu, Nazarenyo lɛ.” Ekɛɛ amɛ akɛ: “Mi ni.” Be ni ewie nakai lɛ, amɛtee sɛɛsɛɛ ni amɛyagbeegbee shi. Esaa ebi amɛ akɛ: “Namɔ nyɛtaoɔ?” Amɛhere lɛ nɔ ekoŋŋ akɛ: “Yesu, Nazarenyo lɛ.” Ehã hetoo akɛ: ‘Mikɛɛ nyɛ akɛ mi ni. Nyɛhãa mɛnɛɛmɛi ayaa.’\nBe ni Petro na nɔ ni yaa nɔ lɛ, egbala klante ni efo osɔfonukpa lɛ nyɔŋ ko ni atsɛɔ lɛ Malko lɛ toi. Shi Yesu ta nuu lɛ toi lɛ he ni etsa lɛ. Kɛkɛ ni ekɛɛ Petro akɛ: ‘Okɛ oklante lɛ ato. Kɛ́ okɛ klante nɔ lɛ, akɛ klante baagbe bo.’ Asraafoi lɛ mɔ Yesu ni amɛfimɔ eniji, ni amɛkɛ lɛ tee Ana, ni ji osɔfoi ni abuɔ waa lɛ ateŋ mɔ kome ŋɔɔ. Shi bɔfoi lɛ jo foi. Ana bibii Yesu saji, ni no sɛɛ lɛ, ekɛ lɛ tee Osɔfonukpa Kaiafa ŋɔɔ. Shi mɛni ba bɔfoi lɛ anɔ?\n“Nyɛbaana amanehulu yɛ je lɛ mli, shi nyɛnáa ekãa! Miye je lɛ nɔ kunim.”—Yohane 16:33\nSanebimɔi: Mɛni ba yɛ Getsemane abɔɔ lɛ mli? Mɛni okaseɔ yɛ nɔ ni Yesu fee nakai gbɛkɛ lɛ mli?\nMateo 26:36-57; Marko 14:32-50; Luka 22:39-54; Yohane 18:1-14, 19-24\nMɛni hewɔ Yesu sɔle akɛ: “Jiemɔ kpulu nɛɛ kɛje minɔ” lɛ? Ani eejo esɔ̃ akɛ egbo akɛ Kpɔ̃lɔ lɛ naa foi?\nEyɛ mli akɛ jenamɔ yi ewa moŋ, shi Yuda nyɛ ena Yesu.\nKɛmaje Mɔ Ko Kɛmaje Mɔ Ko Amɔ Yesu\nlfb nikasemɔ 88 bf. 206-207


Yakɔb Kɛ Esau Kɛ Jɔɔmi ɔ | Baiblo Mi Ní Kasemi Kɛ Ha Jokuɛwi\nKANE NGƐ Acholi Afrikaans Albanian Amerika Mumuihi A Gbi Amharic Arabic Armenian Azerbaijani Azerbaijani (Cyrillic) Basque Bassa (Cameroon) Batak (Karo) Bicol Bislama Boulou Brazil Mumuihi A Gbi Britian Mumuihi A Gbi Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Cibemba Colombia Mumuihi A Gbi Croatian Czech Dangme Danish Dutch Ecuador Mumuihi A Gbi Edo Efik English Estonian Ewe Fijian Finnish Fon French Ga Galician Garifuna Georgian German Germany Mumuihi A Gbi Greek Guarani Gun Haitian Creole Hausa Herero Hiligaynon Hindi Hmong (White) Hungarian Iban Ibinda Igbo Iloko Indonesian Irish Isoko Italian Italy Mumuihi A Gbi Kabiye Kabuverdianu Kannada Karen (S'gaw) Kazakh Kekchi Kikaonde Kikongo Kikuyu Kimbundu Kinyarwanda Kirghiz Kiribati Kirundi Kisonge Kongo Korean Kwangali Kwanyama Latvian Lhukonzo Lingala Lithuanian Lomwe Low German Luganda Luo Macedonian Macua Malagasy Malay Malayalam Mam Marathi Maya Mazatec (Huautla) Mexico Mumuihi A Gbi Mixe Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Ngabere Ngangela Nias Nigeria Pidgin Norwegian Nyungwe Nzema Okpe Ossetian Otetela Pangasinan Pidgin (Cameroon) Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Cuzco) Quiche Quichua (Chimborazo) Quichua (Imbabura) Romanian Russian Samoan Sango Sena Sepedi Serbian Serbian (Roman) Sesotho (South Africa) Setswana Seychelles Creole Shona Sinhala Slovak Slovenian Spania Sranantongo Sunda Swahili Swati Swedish Tagalog Tahitian Tamil Tandroy Tarascan Tatar Telugu Thai Tiv Tojolabal Totonac Tshwa Tsonga Turkish Twi Tzeltal Tzotzil Ukrainian Umbundu Urhobo Uruund Uzbek Valencian Venda Vezo Vietnamese Waray-Waray Wayuunaiki Wolaita Xhosa Yoruba Zapotec (Lachiguiri) Zulu\nNÍ KASEMI 12\nBenɛ Isak ye jeha 40 ɔ, e ngɔ yo. A tsɛɛ e yo ɔ ke Rebeka. Isak suɔ Rebeka wawɛɛ. Pee se ɔ, a fɔ binyumuhi enyɔ. A ji hawi.\nNɔkɔtɔma a biɛ ji Esau, nɛ wayoo ɔ biɛ ji Yakɔb. Esau pɔɛ we mi himi, nɛ e le de dami saminya. Se Yakɔb lɛɛ daa nɛ ɔ, e ngɛ we mi.\nJamɛ a be ɔ mi ɔ, ke bitsɛ ko ngɛ weto ní komɛ kaa zugba kɛ sika nɛ e gbo ɔ, a gbaa kɛ haa e bimɛ. Bitɛte ɔ náa fuu pe e nyɛmimɛ ɔmɛ. A tsɛɔ weto ní nɛ a gbaa a ke gbosi ní. Ngɛ Isak weku ɔ mi ɔ, si nɛ Yehowa wo Abraham ɔ hu piɛɛ gbosi ní nɛ bitɛte ɔ ma ná a he. Esau nɛ́ kaa si nɛ Yehowa wo Abraham ɔ he hia. Se Yakɔb lɛɛ, e le kaa a he hia wawɛɛ.\nLigbi ko ɔ, benɛ Esau je de dami kɛ ba we mi ɔ, pɔ tɔ e he wawɛɛ. Jamɛ a be ɔ mi ɔ, Yakɔb ngɛ ní hooe. Esau nu niye ní ɔ he via, lɔ ɔ he ɔ, e de Yakɔb ke: ‘Hwɔ ngɛ mi yee! Ha mi nɔ́ tsutsu nɛ ɔ eko ma ye!’ Yakɔb de lɛ ke: ‘Yoo, ma ha mo. Se loko ma ha mo ɔ, ja o wo mi si kaa o kɛ gbosi ní nɛ o ma ná a ma ha mi.’ Esau de Yakɔb ke: ‘Pi ye kɔmɔ ji gbosi ní ɔ! Ke o suɔ ɔ, o ma nyɛ ma wo. Imi lɛɛ niye ní kɛkɛ i ngɛ hlae nɛ ma ye.’ Anɛ o susu kaa nile ngɛ nɔ́ nɛ Esau pee ɔ mi lo? Dɛbi, nile be mi kulaa. Esau ngɔ nɔ́ ko nɛ e he jua wa saminya kɛ tsake niye ní bɔɔ ko.\nIsak ba pee nɔmoyo, nɛ be su nɛ e sa kaa e jɔɔ e bitɛte ɔ. Se Rebeka ye bua Yakɔb nɛ ji Esau senɔ ɔ, nɛ lɛ mohu e ná jɔɔmi ɔ. Benɛ Esau ná le enɛ ɔ, e mi mi fu wawɛɛ, nɛ e to kaa e maa gbe e nyɛmi ɔ. Akɛnɛ Isak kɛ Rebeka suɔ kaa a maa bu Yakɔb he konɛ Esau nɛ ko gbe lɛ he je ɔ, a de Yakɔb ke: ‘Yaa o nyɛ nyɛminyumu Laban ngɔ, nɛ o hi lejɛ ɔ kɛ ya si benɛ Esau tsui maa ba si.’ Yakɔb bu e fɔli ɔmɛ tue, nɛ e tu fo kɛ je konɛ e nyɛmi ɔ ko gbe lɛ.\n“Ke nɔmlɔ nine su je ɔ tsuo nɔ, se e wami laa lɛ ɔ, mɛni nɔ́ kpakpa e ma ná? Mɛni tutuutu nɛ nɔmlɔ ma nyɛ maa ngɔ kɛ ha konɛ e kɛ tsake e wami?”—Maako 8:36, 37\nSane bimihi: Mɛni o ma nyɛ ma de ngɛ Esau he? Mɛni o ma nyɛ ma de ngɛ Yakɔb he? Mɛni he je nɛ Yakɔb ná jɔɔmi nɛ e sa kaa Esau mohu nɛ ná a?\n1 Mose 25:20-34; 27:1–28:5; Hebri Bi 12:16, 17


Mɛɛ Gbɛ Nɔ Biblia Lɛ Baanyɛ Aye Abua Mi?—Kanemɔ Biblia Lɛ | Saji Ni Oblahii Kɛ Oblayei Biɔ\nKANEMƆ YƐ Afrikaans Albania Alur Amerika Mumuii Awiemɔ Amharic Arabic Arabic (Lebanon) Argentina Mumuii Awiemɔ Armenia Armenia (West) Assamese Azerbaijani Baoule Basque Batak (Toba) Belize Kriol Bengali Biak Bicol Bislama Blɔfo Brazil Mumuii Awiemɔ Britian Mumuii Awiemɔ Bulgaria Cambodia Catalan Cebuano Changana (Mozambique) Chavacano Chichewa Chile Mumuii Awiemɔ Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Croatia Czech Dangme Denmark Dutch Ecuador Mumuii Awiemɔ Efik Estonia Ewe Fante Faroese Fiji Finland French Ga Georgia Germany Germany Mumuii Awiemɔ Greenland Guarani Gujarat Gun Haitian Creole Hausa Hebri Hela Hiligaynon Hindi Hmong (White) Huastec Hungary Iban Iceland Iloko Indonesia Isoko Italia Italia Mumuii Awiemɔ Japan Japan Mumuii Awiemɔ Javanese Kabuverdianu Kachin Kalanga (Botswana) Kamba Kannada Kazakh Kazakh (Arabic) Khakass Kinyarwanda Kirghiz Kirundi Kongo Korea Krio Kurdish Kurmanji (Caucasus) Kurdish Kurmanji (Cyrillic) Kwanyama Latvia Lingala Lithuania Low German Lunda Luo Macedonia Macua Malagasy Malay Malayalam Malta Mam Mambwe-Lungu Mapudungun Marathi Mauritia Creole Maya Mexico Mumuii Awiemɔ Mingrelian Mizo Mongolia Moore Myanmar Nahuatl (Huasteca) Ndebele (Zimbabwe) Nepali Niue Norway Nzema Okpe Oromo Ossetia Pangasinan Papiamento (Curaçao) Persia Peru Mumuii Awiemɔ Pidgin (West Africa) Poland Poland Mumuii Awiemɔ Pomeranian Portugal (Portugal) Portuguese (Brazil) Punjabi Punjabi (Shahmukhi) Quebec Mumuii Awiemɔ Quechua (Ancash) Quechua (Ayacucho) Quechua (Huallaga Huánuco) Quiche Quichua (Chimborazo) Quichua (Imbabura) Quichua (Tena) Rarotongan Romania Romany (Argentina) Romany (Macedonia) Romany (Macedonia) Cyrillic Romany (Vlax, Russia) Ronga Russia Russia Mumuii Awiemɔ Samoa Sango Sepedi Sepulana Serbia (Roma) Serbian (Cyrillic) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovak Mumuii Awiemɔ Slovenia Spania Spania Mumuii Awiemɔ Sranantongo Sunda Swahili Sweden Tagalog Tahiti Talian Tamil Tankarana Tarascan Tatar Telugu Tetun Dili Thailand Tigrinya Tonga Totonac Tsonga Turkey Turkmen Twi Tzeltal Tzotzil Udmurt Ukrain Urdu Urhobo Uzbek Uzbek (Roman) Valencian Venezuela Mumuii Awiemɔ Vietnam Waray-Waray Wayuunaiki Welsh Xhosa Yoruba Zapotec (Lachiguiri) Zulu\n“Mika akɛ makane Biblia lɛ, shi mina akɛ efa tsɔ ni no wo mihe gbeyei!”—Briana, eye afii 15.\nAni bo hu onuɔ he nakai? Sane nɛɛ baanyɛ aye abua bo!\nTe esa akɛ makane Biblia lɛ mahã tɛŋŋ?\nAni onyaaa Biblia lɛ kanemɔ he? Kɛ́ nakai lɛ, wɔnuɔ bo shishi yɛ gbɛ ko nɔ. Ekolɛ, obaana Biblia lɛ akɛ eji wolo ko ni hiɛ baafai akpe kɛ sɛɛ, emli niŋmai lɛ yɛ bibii ni mfonirii hu bɛ mli—ni etamɔ nɔ ni TV kɛ vidio kwɛmɔ baaŋɔɔ fe Biblia lɛ kanemɔ!\nShi susumɔ he yɛ nɛkɛ gbɛ nɔ: Kɛ́ oyana blema jwetri adeka agbo ko lɛ, ani osumɔŋ ni ole nɔ ni yɔɔ mli?\nBiblia lɛ tamɔ adeka ko ni akɛ jwetri eto mli. Nilee babaoo yɛ mli ni baaye abua bo koni\nOkpɛ yiŋ kpakpai\nOkɛ ofɔlɔi ahi shi jogbaŋŋ\nOná nanemɛi kpakpai\nOnyɛ okpee haomɔi anaa\nMɛɛ gbɛ nɔ blema wolo nɛɛ baanyɛ aye abua wɔ ŋmɛnɛ? Ebaanyɛ eye ebua wɔ ejaakɛ “Ŋmalɛ muu lɛ fɛɛ jɛ Nyɔŋmɔ mumɔ lɛŋ.” (2 Timoteo 3:16) Enɛ tsɔɔ akɛ ŋaawoo ni yɔɔ Biblia lɛ mli lɛ jɛ Mɔ Ni Fe Mɔ Fɛɛ Mɔ lɛ ŋɔɔ.\nBiblia lɛ tamɔ adeka ni akɛ jwetri toɔ mli ni nilee babaoo eyi mli\nGbɛ kome ji ni obaakane kɛjɛ shishijee kɛyashi naagbee. Enɛ baahã onu sane ni yɔɔ Biblia lɛ mli lɛ shishi. Gbɛi babaoo yɛ ni obaanyɛ otsɔ nɔ okane Biblia lɛ. Hã wɔsusu amɛteŋ enyɔ he:\nObaanyɛ okane Biblia lɛ mli woji 66 lɛ kɛjɛ Mose klɛŋklɛŋ wolo lɛ kɛyashi Kpojiemɔ.\nObaanyɛ okane Biblia lɛ yɛ bɔ ni saji ni abɔ he amaniɛ yɛ mli lɛ ba lɛ ehã lɛ naa.\nŊaawoo: Saji Krokomɛi A7 ni yɔɔ Jeŋ Hee Shishitsɔɔmɔ lɛ mli lɛ tsɔɔ wɔ Yesu shihilɛ yɛ shikpɔŋ lɛ nɔ lɛ he saji titrii.\nGbɛ ni ji enyɔ nɔ ni obaanyɛ otsɔ nɔ okane Biblia lɛ ji, ni obaahala sane ko ni kɔɔ naagba ko ni okɛmiikpe he. Akɛ nɔkwɛmɔnɔ lɛ:\nAni obaasumɔ ni oná nanemɛi kpakpai? Kanemɔ Yonatan kɛ David naanyobɔɔ lɛ he sane. (1 Samuel, yitso 18-20) Taomɔ sui kpakpai ni David yɔɔ ni ekolɛ ehã Yonatan kɛ lɛ bɔ naanyo lɛ.\nAni obaasumɔ ni onyɛ oye kaa nɔ be fɛɛ be? Kanemɔ bɔ ni fee ni Yosef nyɛ eye kaa nɔ lɛ he sane. (1 Mose, yitso 39) Taomɔ nɔ ni ye ebua Yosef ni enyɛ eye kaa nɔ lɛ.\nAni obaasumɔ ni ole bɔ ni sɔlemɔ baanyɛ aye abua bo? Kanemɔ Nehemia niiashikpamɔ lɛ. (Nehemia, yitso 2) Taomɔ odaseyeli ni tsɔɔ akɛ Nyɔŋmɔ hã esɔlemɔ lɛ hetoo.\nŊaawoo: Kɛ́ obaakane Biblia lɛ, taomɔ he ko ni yɔɔ dioo koni ojwɛŋmɔ anyɛ ahi nikanemɔ lɛ nɔ.\nGbɛ ni ji etɛ nɔ ni obaanyɛ otsɔ nɔ okane Biblia lɛ ji ni obaahala sane ko loo Biblia mli wolo ni ji Lala lɛ mli sane ko, ni no sɛɛ lɛ, osusu bɔ ni obaanyɛ okɛtsu nii ohã lɛ he. Kɛ́ okane ogbe naa lɛ, bi ohe saji ni nyiɛ sɛɛ nɛɛ:\nMɛni hewɔ Yehowa hã aŋma sane nɛɛ yɛ Biblia lɛ mli?\nMɛni etsɔɔ mi yɛ Yehowa he loo bɔ ni efeɔ enii ehãa lɛ he?\nTe mafee tɛŋŋ mikɛ sane nɛɛ atsu nii yɛ mishihilɛ mli?\nŊaawoo: Okɛ oti ko ama ohiɛ! Ŋmaa be ni obaasumɔ ni okɛ Biblia kanemɔ he gbɛjianɔtoo ni yɔɔ wɔwɛbsait lɛ nɔ lɛ atsu nii kɛje o-Biblia kanemɔ lɛ shishi.\n“Mihalaa Biblia mli woji ni minyaa he waa. Enɛ woɔ mi hewalɛ ni miyaa nɔ mitsuɔ oti ni mikɛma mihiɛ akɛ makane Biblia lɛ daa gbi lɛ he nii. Akɛ nɔkwɛmɔnɔ lɛ, misumɔɔ Abɛi awolo lɛ. Hiɛshikamɔ wiemɔi ni yɔɔ mli lɛ woɔ mi hewalɛ waa.”—Chloe.\n“Mibɔɔ mɔdɛŋ mikaneɔ Biblia mli wolo ni ji Lala lɛ mli saji fioo ko dani miwɔɔ. Mɛi ni ŋmala Biblia mli wolo nɛɛ yɛ henumɔi tamɔ wɔ nɔŋŋ. Ehi akɛ daa gbi lɛ obaajwɛŋ nibii kpakpai anɔ dani owɔ, ni kɛ́ mikane Lala wolo lɛ etswaa hemɔkɛyeli ni miyɔɔ yɛ Yehowa mli lɛ emaa shi, eji Nyɔŋmɔ ni shɛjeɔ mɔ mii waa.”—Stefan.\nAni Biblia lɛ Baanyɛ Aye Abua Mi?\nMɛi pii kɛɔ akɛ Biblia lɛ mli eyi obɔ kɛ saji ni afo atã, ni be eho, loo eshishinumɔ wa tsɔ. Shi enɛ fɛɛ jeee anɔkwale.\nKɛmaje Mɔ Ko Kɛmaje Mɔ Ko Mɛɛ Gbɛ Nɔ Biblia Lɛ Baanyɛ Aye Abua Mi?—Fã 1:—Kanemɔ O-Biblia Lɛ\nOblahii Kɛ Oblayei Etsɔɔ Amɛsusumɔ Yɛ Biblia Kanemɔ He\nBiblia Kasemɔ Nifeemɔi


Susumɔ Mɛi Krokomɛi Ahe Tamɔ Bɔ Ni Nyɔŋmɔ Feɔ Lɛ | Nikasemɔ\n“Mɔ fɛɛ mɔ ni naa mɔ ni bɛ yelikɛbualɔ mɔbɔ lɛ yɛ miishɛɛ.”—LALA 41:1.\nLALAI: 130, 107\nMƐƐ GBƐ NƆ OBAANYƐ OJIE MƆHESUSUMƆ KPO . . .\nyɛ oweku lɛ mli?\nyɛ osafo lɛ mli?\nbe ni otee shiɛmɔ?\n1. Mɛni hãa anaa akɛ Nyɔŋmɔ webii lɛ sumɔɔ amɛhe?\nYEHOWA tsuji ni yɔɔ jeŋ fɛɛ lɛ ji weku kome mli bii, ni amɛsumɔɔ amɛhe waa. (1 Yoh. 4:16, 21) Bei komɛi lɛ, amɛkɛ nibii wuji shãa afɔle kɛtsɔɔ akɛ amɛsumɔɔ amɛhe. Shi nɔ titri ni hãa anaa akɛ amɛsumɔɔ amɛhe ji, nibii bibiibibii pii ni amɛfeɔ amɛhãa amɛhe lɛ. Akɛ nɔkwɛmɔnɔ lɛ, amɛkɛ amɛwiemɔ shɛjeɔ amɛnyɛmimɛi lɛ amii ni amɛkɛwoɔ amɛ hewalɛ, ni agbɛnɛ hu, amɛkɛ amɛ yeɔ yɛ mlihilɛ naa. Kɛ́ wɔsusu mɛi krokomɛi ahe ni wɔjie mlihilɛ kpo wɔtsɔɔ amɛ lɛ, belɛ wɔmiikase wɔ-Tsɛ Yehowa.—Efe. 5:1.\n2. Mɛni Yesu fee kɛtsɔɔ akɛ esumɔɔ wɔ tamɔ bɔ ni e-Tsɛ lɛ sumɔɔ wɔ lɛ?\n2 Yesu kase e-Tsɛ lɛ jogbaŋŋ kɛmɔ shi. Ekɛ mɛi ye yɛ mlihilɛ naa be fɛɛ be. Ewie akɛ: “Nyɛbaa miŋɔɔ, nyɛ mɛi fɛɛ ni eetɔ nyɛ, ni nyɛtere jatsui ni tsii, ni mahã nyɛhe ajɔ nyɛ . . . , ejaakɛ mihe jɔ, ni mibaa mihe shi yɛ mitsuiŋ.” (Mat. 11:28, 29) Kɛ́ wɔkase Kristo, ni wɔ hu ‘wɔna mɛi ni bɛ yelikɛbualɔi lɛ mɔbɔ’ lɛ, Yehowa baaná wɔhe miishɛɛ, ni wɔ diɛŋtsɛ hu wɔmii baashɛ wɔhe waa. (Lala 41:1) Yɛ nikasemɔ nɛɛ mli lɛ, wɔbaana bɔ ni wɔbaafee wɔtsɔɔ akɛ wɔsusuɔ wɔweku lɛ mli bii, wɔsafo lɛ mli bii, kɛ mɛi ni wɔkɛkpeɔ yɛ shiɛmɔ nitsumɔ lɛ mli lɛ ahe.\nSUSUMƆ OWEKU LƐ MLI BII LƐ AHE\n3. Mɛni wumɛi baanyɛ afee kɛtsɔɔ akɛ amɛsusuɔ amɛŋamɛi ahe? (Kwɛmɔ mfoniri ni yɔɔ nikasemɔ lɛ shishijee lɛ.)\n3 Esa akɛ wumɛi asusu amɛweku lɛ mli bii lɛ ahe, ni amɛkɛfee nɔkwɛmɔnɔ kpakpa amɛhã weku lɛ mli bii krokomɛi lɛ. (Efe. 5:25; 6:4) Biblia lɛ kɛɔ wumɛi akɛ: “Nyɛyaa nɔ nyɛkɛ nyɛŋamɛi lɛ ahia shi yɛ nilee naa.” Abaanyɛ atsɔɔ ŋmalɛ nɛɛ shishi hu akɛ, “Nyɛjiea mɔhesusumɔ kpo nyɛtsɔa nyɛŋamɛi; nyɛnua nyɛŋamɛi ashishi.” (1 Pet. 3:7; shn.) Wu ni nuɔ eŋa shishi lɛ le akɛ eŋa lɛ ji hefatalɔ ni sa lɛ. (1 Mo. 2:18) Ehãa ehiɔ ejwɛŋmɔ mli be fɛɛ be akɛ, eyɛ mli akɛ esoro bɔ ni eŋa lɛ nuɔ nii ahe ehãa kɛ bɔ ni efeɔ enii ehãa moŋ, shi no etsɔɔɔ akɛ ehi fe lɛ. Esusuɔ bɔ ni eŋa lɛ nuɔ he ehãa lɛ he, ni ekɛ lɛ yeɔ yɛ mlihilɛ naa ni ebuɔ lɛ. Yoo ko ni yɔɔ Canada lɛ wie akɛ kɛ́ eejie ehenumɔi akpo lɛ, ewu lɛ hãaa enu he tamɔ nɔ ni eetsere nɔ ko tsɔ. Ewie akɛ: “Ekɛɛɛ mi kɔkɔɔkɔ akɛ, ‘Esaaa akɛ onuɔ he nakai.’ Agbɛnɛ hu, kɛ́ miiwie lɛ, eboɔ toi jogbaŋŋ. Kɛ́ eejaje mijwɛŋmɔ yɛ nɔ ko he lɛ, efeɔ nakai kɛ mlihilɛ.”\n4. Mɛɛ gbɛ nɔ bɔ ni nuu ko kɛ yei krokomɛi yeɔ ehãa lɛ baanyɛ atsɔɔ kɛji esusuɔ eŋa he aloo esusuuu ehe?\n4 Wu ni susuɔ eŋa he lɛ kwɛɔ jogbaŋŋ yɛ bɔ ni ekɛ yei krokomɛi shãraa ehãa lɛ he, ejaakɛ ejwɛŋɔ bɔ ni eŋa baanu he ehã lɛ he. Akɛ nɔkwɛmɔnɔ lɛ, kɛ́ ekɛ yei krokomɛi miishãra yɛ Intanɛt lɛ nɔ jio, yɛ gbɛ kroko nɔ jio, efeee nɔ ko ni baahã efee tamɔ nɔ ni eyɛ amɛhe suɔmɔ. (Hiob 31:1) Eyeɔ eŋa lɛ anɔkwa, ejaakɛ esumɔɔ lɛ ni esumɔɔ Yehowa hu, ni enyɛɔ efɔŋ.—Kanemɔ Lala 19:14; 97:10.\n5. Te yoo ko baafee tɛŋŋ etsɔɔ akɛ esusuɔ ewu he?\n5 Kɛ́ wumɛi kase Yesu Kristo, ni ji amɛyitso lɛ, efeɔ mlɛo kɛhãa amɛŋamɛi akɛ amɛbaajie “bulɛ ni mli kwɔ” kpo amɛtsɔɔ amɛ. (Efe. 5:22-25, 33) Yoo ni buɔ ewu lɛ bɔɔ mɔdɛŋ akɛ ebaanu ewu lɛ shishi ni ená tsui ehã lɛ, kɛ́ ekolɛ ehe bahia ni ewu lɛ kɛ be pii atsu asafo nitsumɔ ko loo kɛ́ ekɛ naagba ko miikpe. Nyɛmi nuu ko ni yɔɔ Britain lɛ wie akɛ: “Bei komɛi lɛ, miŋa naa yɛ minifeemɔ mli akɛ nɔ ko miigba minaa. Kɛ́ ena nakai lɛ, ekɛ shishitoo mla ni yɔɔ Abɛi 20:5 lɛ tsuɔ nii. Bei komɛi lɛ, bɔ ni shihilɛ lɛ yɔɔ hewɔ lɛ, etoɔ etsui shi kɛyashi be ni sa mli dani ‘egbalaa’ sane ni haoɔ mi lɛ kɛjeɔ kpo, kɛ́ eji nɔ ko ni manyɛ mikɛ lɛ agba he sane.”\n6. Mɛni wɔ fɛɛ wɔbaanyɛ wɔfee kɛwo gbekɛbii hewalɛ ni amɛsusu mɛi krokomɛi ahe ni amɛfee amɛ ejurɔ? Te gbekɛbii lɛ baaná enɛ he sɛɛ amɛhã tɛŋŋ?\n6 Kɛ́ wu kɛ ŋa jie mlihilɛ kɛ bulɛ kpo amɛtsɔɔ amɛhe lɛ, amɛmiifee nɔkwɛmɔnɔ kpakpa amɛmiihã amɛbii lɛ. Shi kɛfata he lɛ, esa akɛ amɛje gbɛ amɛye amɛbua amɛbii lɛ koni amɛna akɛ, esa akɛ amɛsusu mɛi krokomɛi ahe ni amɛfee amɛ ejurɔ. Akɛ nɔkwɛmɔnɔ lɛ, esa akɛ fɔlɔi atsɔse amɛbii lɛ koni amɛkajo foi kɛkpa Maŋtsɛyeli Asa lɛ nɔ. Agbɛnɛ hu, kɛ́ atee henaabuamɔi ashishi lɛ, amɛbaanyɛ amɛhã amɛbii lɛ ale akɛ, esa akɛ amɛmɛ ni mɛi ni edara lɛ ayahe amɛniyenii lɛ dani amɛ amɛya. Asafoŋbii lɛ fɛɛ baanyɛ aye abua fɔlɔi lɛ kɛtsɔse amɛbii lɛ. Akɛ nɔkwɛmɔnɔ lɛ, kɛ́ gbekɛ ko fee bo ejurɔ, tamɔ ekolɛ egbele shinaa ehã bo lɛ, esa akɛ ojie eyi. Enɛ baahã ená miishɛɛ, ni no baahã ena akɛ “nɔhãmɔ hãa mɔ náa miishɛɛ fe hemɔ.”—Bɔf. 20:35.\nSUSUMƆ ONYƐMIMƐI KRISTOFOI LƐ AHE\n7. Mɛni Yesu fee ni tsɔɔ akɛ esusuɔ nuu toimulɔ ko he? Ni te wɔbaafee tɛŋŋ wɔkase Yesu?\n7 Be ko be ni Yesu yɔɔ Dekapoli kpokpaa lɛ nɔ lɛ, mɛi kɛ “nuu toimulɔ ko ni nyɛɛɛ awie jogbaŋŋ” ba eŋɔɔ. (Mar. 7:31-35) Shi Yesu tsaaa lɛ yɛ mɛi lɛ ahiɛ. Mɛni hewɔ? Eeenyɛ efee akɛ, akɛni nuu lɛ nyɛɛɛ awie jogbaŋŋ ni enuuu nii hu hewɔ lɛ, kɛ́ eyɛ mɛi ateŋ lɛ, ehe ejɔɔɔ lɛ. Ekolɛ Yesu yɔse enɛ, ni no hewɔ “ekɛ lɛ shi mɛi lɛ ateŋ kɛtee afã” dani etsa lɛ lɛ. Wɔnyɛŋ wɔtsɔ naakpɛɛ gbɛ nɔ wɔtsa mɛi, tamɔ bɔ ni Yesu fee lɛ, shi nɔ ko yɛ ni wɔbaanyɛ wɔfee. Wɔbaanyɛ wɔsusu wɔnyɛmimɛi lɛ ahe ni wɔmli ahi yɛ amɛnɔ, ni nakai esa akɛ wɔfee. Bɔfo Paulo ŋma akɛ: “Nyɛhãa wɔteŋ mɔ fɛɛ mɔ asusua enyɛmi he bɔ ni afee ni wɔteŋ mɔ fɛɛ mɔ akanya enyɛmi koni wɔjie suɔmɔ kpo ni wɔtsu nitsumɔi kpakpai.” (Heb. 10:24) Yesu nu he ehã nuu toimulɔ lɛ ni ekɛ lɛ ye yɛ mlihilɛ naa. Enɛ ji nɔkwɛmɔnɔ kpakpa kɛhã wɔ.\n8, 9. Mɛni wɔbaanyɛ wɔfee kɛtsɔɔ akɛ wɔsusuɔ wɔnyɛmimɛi ni egbɔlɔ kɛ mɛi ni eje kpa lɛ ahe? (Okɛ enɛ he nɔkwɛmɔnii ahã.)\n8 Jiemɔ mlihilɛ kpo otsɔɔ mɛi ni egbɔlɔ kɛ mɛi ni eje kpa lɛ. Suɔmɔ ji nɔ ni akɛkadiɔ Kristofoi asafo lɛ. (Yoh. 13:34, 35) No hewɔ lɛ, eyɛ mli akɛ wɔmiisumɔ ni wɔtsu nibii ahe nii jogbaŋŋ ni wɔfee nakai yɛ be naa moŋ, shi esaaa akɛ no hãa wɔkuɔ wɔhiɛ wɔshwieɔ mɛi ni egbɔlɔ kɛ mɛi ni eje kpa ni yɔɔ wɔteŋ lɛ anɔ, kɛ́ no baabi ni wɔkɛ nibii komɛi ashã afɔle po. Esa akɛ suɔmɔ ni wɔyɔɔ kɛhã amɛ lɛ atsirɛ wɔ ni wɔye wɔbua amɛ ni amɛnyɛ amɛba Kristofoi akpeei ni amɛkɛ amɛhe awo shiɛmɔ nitsumɔ lɛ mli, kɛ́ fioo ko pɛ po amɛbaanyɛ amɛtsu. (Mat. 13:23) Nyɛmi nuu ko ni taa shwiili mli, ni atsɛɔ lɛ Michael lɛ wie akɛ, ehiɛ sɔɔ bɔ ni eweku lɛ kɛ nyɛmimɛi ni yɔɔ eshiɛmɔyaa kuu lɛ mli lɛ yeɔ amɛbuaa lɛ lɛ waa. Ewie akɛ: “Yelikɛbuamɔ ni amɛ fɛɛ amɛkɛhãa mi lɛ hewɔ lɛ, eyɛ mli aahu shi kome dani ebaa lɛ akɛ miyaaa asafoŋ kpee, ni mifɔɔ shiɛmɔ yaa. Misumɔɔ maŋ odaseyeli waa.”\n9 Ayɛ nyɛmimɛi ni egbɔlɔ kɛ mɛi ni eje kpa yɛ Betel shĩai pii amli. Nɔkwɛlɔi ni yɔɔ Betel lɛ jɛɔ suɔmɔ mli amɛtoɔ gbɛjianɔ amɛhãa nyɛmimɛi anɔkwafoi nɛɛ koni amɛtsɔ woji aŋmalamɔ kɛ tɛlifoŋ nɔ amɛshiɛ. Nyɛmi nuu ko ni eye afii 86 ni atsɛɔ lɛ Bill lɛ ŋmalaa mɛi ni yɔɔ hei ni etse amɛhe banee lɛ woji, ni ewie akɛ eŋɔɔ enaa waa akɛ enyɛɔ efeɔ nakai. Nancy, ni eshwɛ fioo ni ebaaye afii 90 lɛ hu wie akɛ: “Kɛ́ miiŋmala woji lɛ, minuuu he akɛ miifee nɔ ko kɛkɛ. Shiɛmɔ mishiɛɔ lɛ. Esa akɛ mɛi ale anɔkwale lɛ!” Ethel, ni afɔ lɛ yɛ afi 1921 lɛ wie akɛ: “Daa nɛɛ mihe ko miiwa mihe. Bei komɛi lɛ, mihesaamɔ po waa kɛhãa mi.” Fɛɛ sɛɛ lɛ, Ethel shiɛɔ ehãa mɛi kɛtsɔ tɛlifoŋ nɔ, ni efeɔ sɛɛkuukɛsaramɔi po. Barbara, ni eye afii 85 lɛ wie akɛ: “Akɛni mibɛ gbɔmɔtsoŋ hewalɛ kpakpa hewɔ lɛ, ewa kɛhã mi waa akɛ maya mɛi aŋɔɔ ni mayashiɛ mahã amɛ. Shi kɛtsɔ tɛlifoŋ nɔ lɛ, minyɛɔ mishiɛɔ mihãa mɛi. Yehowa, oyiwaladɔŋŋ!” Yɛ nɔ ni shɛɛɛ afi mli lɛ, nyɛmimɛi hiimeji kɛ yeimeji komɛi ni yɔɔ Betel shĩa ko mli lɛ kɛ ŋmɛlɛtswai 1,228 shiɛ, amɛŋmala woji 6,265, amɛtswa mɛi tɛlifoŋ fe shii 2,000, ni amɛhã woji 6,315! Ekã shi faŋŋ akɛ, amɛnitsumɔ kpakpa lɛ hã Yehowa ná miishɛɛ waa!—Abɛi 27:11.\n10. Mɛni ji nɔ kome ni wɔbaanyɛ wɔfee kɛye wɔbua wɔnyɛmimɛi lɛ ni amɛná asafoŋ kpeei lɛ ahe sɛɛ jogbaŋŋ?\n10 Susumɔ nyɛmimɛi lɛ ahe kɛ́ otee asafoŋ kpeei. Kɛ́ wɔsusuɔ wɔnyɛmimɛi Kristofoi lɛ ahe lɛ, wɔbaafee nibii ni baaye abua amɛ ni amɛná asafoŋ kpeei lɛ ahe sɛɛ jogbaŋŋ kɛmɔ shi. Nibii nɛɛ ateŋ ekome ji, ni wɔbaabashɛ asafoŋ kpeei lɛ ashishi yɛ be naa. Kɛ́ wɔkpe sɛɛ lɛ, wɔbaagbala mɛi ajwɛŋmɔ kɛje kpee lɛ nɔ. Eyɛ mli akɛ bei komɛi lɛ, nibii ni wɔkpaaa gbɛ baa ni no hãa wɔkpeɔ sɛɛ moŋ, shi kɛ́ daa nɛɛ wɔkpe sɛɛ lɛ, esa akɛ wɔfee tsakemɔi koni no atsɔɔ akɛ wɔsusuɔ wɔnyɛmimɛi lɛ ahe. Agbɛnɛ hu, be fɛɛ be lɛ, esa akɛ wɔhã ehi wɔjwɛŋmɔŋ akɛ, Yehowa kɛ e-Bi lɛ ni efɔ̃ wɔ nine akɛ wɔba asafoŋ kpeei lɛ. (Mat. 18:20) No hewɔ lɛ, esa akɛ wɔbashɛ mra kɛtsɔɔ akɛ wɔbuɔ amɛ!\n11. Mɛni hewɔ esa akɛ nyɛmimɛi ni yɔɔ nifeemɔ yɛ asafoŋ kpeei ashishi lɛ kɛ gbɛtsɔɔmɔ ni yɔɔ 1 Korintobii 14:40 lɛ atsu nii?\n11 Kɛ́ wɔsusuɔ wɔnyɛmimɛi lɛ ahe lɛ, wɔbaabo Biblia mli gbɛtsɔɔmɔ ni nyiɛ sɛɛ nɛɛ toi, akɛ: “Nyɛfea nibii fɛɛ bɔ ni yɔɔ fɛo, kɛ agbɛnɛ hu, yɛ gbɛjianɔtoo naa.” (1 Kor. 14:40) Kɛ́ nyɛmimɛi ni yɔɔ nifeemɔ yɛ asafoŋ kpeei ashishi lɛ ye amɛbe nɔ lɛ, no baatsɔɔ akɛ amɛmiibo gbɛtsɔɔmɔ nɛɛ toi. Agbɛnɛ hu, ebaatsɔɔ akɛ amɛsusuɔ nyɛmi ni baaba yɛ amɛsɛɛ lɛ kɛ asafoŋbii lɛ ahe. Nyɛmimɛi komɛi fãa gbɛ kɛjɛɔ shɔŋŋ kɛbaa asafoŋ kpeei lɛ, mɛi komɛi hu woɔ tsɔne, ni mɛi komɛi hu ahefatalɔi ni jeee Odasefoi lɛ etsɔɔ amɛ be ni amɛkɛbashɛ shĩa. Kɛ́ akpaaa asafoŋ kpeei yɛ be naa lɛ, ebaanyɛ egba nyɛmimɛi nɛɛ fɛɛ anaa.\nOhiɛ Asɔ Mɛi Ni Nyiɛɔ Hiɛ Lɛ\nBei komɛi lɛ, nyɛmimɛi ni ale amɛ waa, aloo kɛ́ wɔɔwie yɛ gbɛ ko nɔ lɛ, amɛhe gbɛ́i lɛ basaraa wɔsafo lɛ loo amɛbaa kpee ni wɔsafo lɛ yaa lɛ eko. Nyɛmimɛi ni wɔwieɔ amɛhe nɛɛ baanyɛ afee kpokpaa nɔkwɛlɔi, Betelbii, Nitsumɔhe Nine Ajinafoi Akuu lɛ mli bii, Gbɛtsɔɔmɔ Kuu lɛ mli bii, loo yelikɛbualɔi kɛhã Gbɛtsɔɔmɔ Kuu lɛ.\nEsa akɛ ‘wɔhiɛ asɔ nyɛmimɛi nɛɛ waa diɛŋtsɛ yɛ suɔmɔ mli yɛ nitsumɔ ni amɛtsuɔ lɛ hewɔ.’ (1 Tes. 5:12, 13) Nɔ kome ni wɔbaanyɛ wɔfee kɛjie hiɛsɔɔ nɛɛ kpo ji, ni wɔkɛ nyɛmimɛi nɛɛ baaye akɛ wɔnyɛmimɛi Kristofoi, shi jeee tamɔ bɔ ni akɛ mɛi ni ehe gbɛ́i yɛ je lɛ mli lɛ yeɔ hãa lɛ. Nyɛmimɛi komɛi ebɔko mɔdɛŋ kwraa yɛ enɛ feemɔ mli. Nɔ hewɔ ni wɔwieɔ nakai ji akɛ, amɛteŋ mɛi komɛi nyiɛɔ nyɛmimɛi nɛɛ asɛɛ gidigidi koni amɛsha amɛ mfoniri kɛkɛ. Amɛteŋ mɛi komɛi po shaa amɛ mfoniri be ni amɛbiko amɛ gbɛ, ni amɛkɛ mfonirii nɛɛ yawoɔ Intanɛt lɛ nɔ. Mɛi komɛi hu kɛ amɛwoji kɛ Bibliai hãa amɛ koni amɛkɛ amɛwaonaa gbɛ́i awo mli ahã amɛ. Kɛ́ wɔfee nakai lɛ, ani jeee je lɛ mumɔ lɛ kpo wɔjieɔ lɛ?—Efe. 2:1, 2.\nYehowa miisumɔ ni etsuji fɛɛ aba amɛhe shi, titri lɛ, amɛteŋ mɛi ni atu sɔ̃i ni tsiitsii awo amɛdɛŋ lɛ. (Mat. 23:11, 12) No hewɔ lɛ, ekaba kɔkɔɔkɔ akɛ wɔbaanyɛ nyɛmimɛi nɛɛ ateŋ mɔ ko nɔ doo akɛ ehã wɔsha lɛ mfoniri. Moŋ lɛ, nyɛhãa wɔnaa amɛ akɛ Nyɔŋmɔ sɔɔlɔi tamɔ wɔ nɔŋŋ. *—Mika 6:8; 1 Kor. 10:31.\n^ kk. 50 Kwɛmɔ akrabatsa ni yitso ji, “Suɔmɔ ‘Efeee Nii ni Bulɛ Bɛ He’” ni je kpo yɛ January 2016 Buu-Mɔɔ lɛ, bf. 26 lɛ.\n12. Mɛni hewɔ esa akɛ ‘wɔhiɛ asɔ asafoŋ onukpai lɛ waa diɛŋtsɛ yɛ suɔmɔ mli’ lɛ? (Kwɛmɔ akrabatsa ni yitso ji, “ Ohiɛ Asɔ Mɛi Ni Nyiɛɔ Hiɛ Lɛ.”)\n12 Asafoŋ onukpai lɛ gboɔ asafo lɛ he deŋme waa, ni amɛkɛ hiɛdɔɔ tsuɔ shiɛmɔ nitsumɔ lɛ hu. Enɛ hewɔ lɛ, esa akɛ wɔhiɛ asɔ amɛ waa diɛŋtsɛ. (Kanemɔ 1 Tesalonikabii 5:12, 13.) Ekã shi faŋŋ akɛ, ohiɛ sɔɔ nibii fɛɛ ni asafoŋ onukpai lɛ tsuɔ lɛ. Nɔ kome ni baahã ana lɛɛlɛŋ akɛ ohiɛ sɔɔ amɛ ji, ni obaabo amɛ toi ni ofi amɛsɛɛ. Enɛ he miihia, ejaakɛ asafoŋ onukpai lɛ ‘miibu wɔhe, ni amɛbaabu enɛ he akɔntaa.’—Heb. 13:7, 17.\nSUSUMƆ MƐI NI OKƐKPEƆ YƐ SHIƐMƆ NITSUMƆ LƐ MLI LƐ AHE\n13. Mɛni wɔkaseɔ yɛ bɔ ni Yesu kɛ mɛi ye ehã lɛ mli?\n13 Yesaia gba yɛ Yesu he akɛ: “Ekuŋ gãlã ni mli edɔ lɛ, ni egbeŋ kane mli kpãa ni tsoɔ sulii lɛ.” (Yes. 42:3) Yesu sumɔɔ mɛi asane waa, ni no hewɔ lɛ, enu he ehã amɛ. Ekɛ ehe wo mɛi ni ehao ni amɛfee shwɛm ni wɔbaanyɛ wɔkɛ amɛ ato gãlã ni mli edɔ loo kane mli kpãa ni tsoɔ sulii he lɛ ashihilɛ mli. Enɛ hewɔ lɛ, emli hi yɛ amɛnɔ ni eto etsui shi ehã amɛ. Gbekɛbii po sheee gbeyei akɛ amɛbaaya eŋɔɔ. (Mar. 10:14) Eyɛ mli akɛ wɔnyɛŋ wɔnu mɛi ashishi ni wɔtsɔɔ amɛ nii jogbaŋŋ kɛmɔ shi tamɔ Yesu moŋ, shi esa akɛ wɔnu he wɔhã mɛi ni yɔɔ wɔshikpɔŋkuku lɛ mli lɛ. Enɛ baabi ni wɔkwɛ bɔ ni wɔkɛ amɛ wieɔ wɔhãa, be ni wɔyaa amɛŋɔɔ, kɛ be abɔ ni wɔyeɔ yɛ amɛŋɔɔ.\n14. Mɛni hewɔ esa akɛ wɔsusu bɔ ni wɔkɛ mɛi wieɔ wɔhãa lɛ he jogbaŋŋ lɛ?\n14 Te esa akɛ wɔkɛ mɛi awie wɔhã tɛŋŋ? Ŋmɛnɛ lɛ, mɛi akpekpei abɔ anii efee mɔbɔ, ejaakɛ jarayelɔi shishiulɔi, maŋkwralɔi ni susuuu mɔ he, kɛ jamɔŋ hiɛnyiɛlɔi ni bɛ jeŋba ‘efee amɛ niseniianii ni amɛkpoo amɛ.’ (Mat. 9:36) Enɛ hewɔ lɛ, mɛi pii heee mɛi amɛyeee ni amɛhiɛnɔkamɔ fɛɛ etã. No hewɔ lɛ, kɛ́ wɔkɛ amɛ miigba sane lɛ, esa akɛ nibii ni wɔbaawie kɛ bɔ ni wɔbaawie lɛ wɔhã lɛ ahã amɛna akɛ, wɔmli hi ni wɔsusuɔ amɛhe. Mɛi pii náa sane ni wɔshiɛɔ wɔhãa amɛ lɛ he miishɛɛ, jeee yɛ Biblia lɛ ni wɔkɛtsuɔ nii jogbaŋŋ lɛ pɛ kɛkɛ hewɔ, shi moŋ, yɛ bɔ ni wɔsusuɔ amɛhe ni wɔbuɔ amɛ waa lɛ hu hewɔ.\n15. Mɛni wɔbaanyɛ wɔfee kɛtsɔɔ akɛ wɔsusuɔ mɛi ni wɔshiɛɔ wɔhãa lɛ ahe?\n15 Nibii pii yɛ ni wɔbaanyɛ wɔfee kɛtsɔɔ akɛ wɔsusuɔ mɛi ni wɔshiɛɔ wɔhãa amɛ lɛ ahe. Akɛ nɔkwɛmɔnɔ lɛ, eyɛ mli akɛ sanebimɔi hi waa moŋ, shi esa akɛ wɔkwɛ jogbaŋŋ ni wɔkabi amɛ saji ni baawo amɛ hiɛgbele loo ni baahã amɛnu he akɛ wɔbuuu amɛ. Mɛi ni yɔɔ nyɛmi nuu gbɛgbalɔ ko shikpɔŋkuku mli lɛ ateŋ mɛi pii ahiɛ gboɔ ni amɛsumɔɔɔ wiemɔ. No hewɔ lɛ, ekwɛɔ jogbaŋŋ ni ekabi amɛ saji ni baawo amɛ hiɛgbele, tamɔ saji ni ele akɛ amɛnyɛŋ amɛhã hetoo jogbaŋŋ nɛkɛ. Akɛ nɔkwɛmɔnɔ lɛ, yɛ nɔ najiaŋ ni ebaabi amɛ akɛ, ‘Ani ole Nyɔŋmɔ gbɛ́i?’ loo ‘Ani ole nɔ ni Nyɔŋmɔ Maŋtsɛyeli lɛ ji?’ lɛ, ekɛɔ nɔ ko tamɔ, “Mikase yɛ Biblia lɛ mli akɛ Nyɔŋmɔ yɛ gbɛ́i. Ani obaasumɔ ni matsɔɔ bo?” Esoro he fɛɛ he kɛ bɔ ni mɛi ni yɔɔ jɛmɛ lɛ feɔ amɛnii amɛhãa, no hewɔ lɛ, ehe ehiaaa ni awoɔ wɔ mla yɛ enɛ he. Kɛ̃lɛ, esa akɛ wɔsusu mɛi ni yɔɔ wɔshikpɔŋkuku lɛ mli lɛ ahe be fɛɛ be ni wɔbu amɛ, ni no baabi ni wɔle amɛ jogbaŋŋ.\n16, 17. Kɛ́ wɔsusu mɛi ni yɔɔ wɔshikpɔŋkuku lɛ mli lɛ ahe lɛ, mɛɛ gbɛ nɔ no baasa (a) be ni wɔkɛyaa amɛŋɔɔ lɛ he? (b) be abɔ ni wɔyeɔ yɛ amɛŋɔɔ lɛ he?\n16 Mɛɛ be esa akɛ wɔya mɛi lɛ aŋɔɔ? Mɛi ni wɔyaa amɛŋɔɔ yɛ shĩa lɛ leee akɛ wɔmiiba amɛŋɔɔ, ni amɛkpaaa wɔ gbɛ. No hewɔ lɛ, ehe miihia waa ni wɔya amɛŋɔɔ be ni ewaŋ kɛhãŋ amɛ akɛ amɛkɛ wɔ baagba sane. (Mat. 7:12) Akɛ nɔkwɛmɔnɔ lɛ, ekolɛ oyɔse akɛ Hɔɔ kɛ Hɔgbaa lɛ, mɛi ni yɔɔ oshikpɔŋkuku lɛ mli lɛ eteee shi mra. Kɛ́ nakai ni lɛ, ekolɛ obaanyɛ oshiɛ yɛ gbɛjegbɛi lɛ ahe, otsu maŋ odaseyeli nitsumɔ lɛ, loo oyasara mɛi ni otee amɛŋɔɔ pɛŋ ni ole akɛ amɛteɔ shi mra lɛ dani oyatsu shĩa fɛɛ shĩa shiɛmɔ nitsumɔ lɛ.\n17 Be enyiɛ esa akɛ wɔye yɛ amɛŋɔɔ? Mɛi pii bɛ dekã kwraa, no hewɔ lɛ, kɛ́ wɔtee amɛŋɔɔ lɛ, ehi akɛ wɔbaafee wɔsane lɛ kuku, titri lɛ, yɛ klɛŋklɛŋ saramɔi enyɔ loo nɔ lɛ anɔ. Ehi akɛ wɔbaagbe naa mra fe ni wɔbaaye be babaoo yɛ jɛmɛ. (1 Kor. 9:20-23) Kɛ́ mɛi lɛ na akɛ wɔnuɔ amɛ shishi ni wɔle akɛ amɛbɛ dekã lɛ, ekolɛ be kroko kɛ́ wɔtee amɛŋɔɔ lɛ, amɛbaabo wɔ toi. Kɛ́ wɔjie mumɔ lɛ yibii lɛ kpo yɛ wɔshiɛmɔ nitsumɔ lɛ mli lɛ, wɔbaanyɛ wɔwie kɛ nɔmimaa akɛ, “Nyɔŋmɔ nanemɛi nitsulɔi” ji wɔ. Ekolɛ Yehowa baatsɔ wɔnɔ ehã mɔ ko abale anɔkwale lɛ.—1 Kor. 3:6, 7, 9.\n18. Kɛ́ wɔsusu mɛi krokomɛi ahe lɛ, mɛɛ jɔɔmɔi wɔbaaná?\n18 No hewɔ lɛ, nyɛhãa wɔmiaa wɔhiɛ waa akɛ wɔbaasusu wɔweku lɛ mli bii, wɔsafo lɛ mli bii, kɛ mɛi ni wɔkɛkpeɔ yɛ shiɛmɔ nitsumɔ lɛ mli lɛ ahe. Kɛ́ wɔfee nakai lɛ, wɔbaaná jɔɔmɔi pii bianɛ kɛ wɔsɛɛ, ni ŋmalɛ ni yɔɔ Lala 41:1, 2 lɛ baaba mli yɛ wɔgbɛfaŋ. Jɛmɛ kɛɔ akɛ: “Mɔ fɛɛ mɔ ni naa mɔ ni bɛ yelikɛbualɔ mɔbɔ lɛ yɛ miishɛɛ; Yehowa baajie lɛ yɛ haomɔ gbi lɛ nɔ. . . . Abaabu lɛ mɔ ni yɔɔ miishɛɛ yɛ shikpɔŋ lɛ nɔ.”